text:
Sindikato i mandatarionan gusta papia solamente di salario mientras e aspekto mas importante ta produktividat laboral en relashon ku salario. Pero awe mi ta trata e desishon pa baha salario.
Den reseshon tiki pais ta baha salario. Si hasi’é, ta un medida di último rekurso. Tin dos rason prinsipal pa no baha salario: Redukshon di moral di trahadó, i redukshon di produktividat. Tur dos ta afektá e trahadó (klase abou i medio) i hinter e pais.
Moral ta baha. Pa un forsa laboral ku ya kaba tin moral abou, sigur kaminda tin nombramentu di hende no-kapasitá, konekshon di internet defisiente, i regulashon no-transparente, esaki ta devastador. Ademas, tin peliger ku e trahadónan mas produktivo ta disidí di kita fo’i trabou i asta emigrá. Esnan den posishonnan mas abou i di edat tin menos opshon pa kita ku konsekuensia ku nan ta bira mas vulnerabel. Esnan ku redusí salario tin difikultat pa atraé trahadó, sigur riba nivel mas haltu. Lo mester buska estranhero,’consultants’, bin ku ‘training’ lokual por kosta mas plaka ku ta spar. E tempu i plaka ku lo kosta pa reklutá hende nobo ta haltu den un sektor ku a baha salario.
Produktividat laboral lo baha ku redukshon di salario. Den paisnan desaroyá esaki ta kalkulá na 20% (UNDP: 2018). Produktividat kier men: kuantu ‘input’ (p.e. labor) mester pa produsí un ‘output’ (p.e. un porta). Si mester 8 hora à Naf 10 pa traha un porta, preis di labor pa kada porta ta Naf 80.-. Si salario baha ku 12.5% pero produktividat baha ku 20%, mester di 9.6 hora à Naf 8.75 pa traha un porta. Preis di labor pa kada porta ta bira Naf 84.-. Tambe, produktividat ta tuma tempu pa rekuperá despues ku e baha (i asta ora salario bolbe subi).
Redukshon di salario ta baha forsa di kompra, sigur esnan ku ménos rekurso pasombra nan ta gasta kasi 100% di nan salario. Inflashon por subi (sigur sin medida adishonal ). Produkto interno brutu PIB), kompetitividat,forsa di kompra di esnan ménos pudiente i klase media ta baha. Si hende den tòp sigi emigrá esaki tin konsekuensia pa nos fondonan soshal, di penshon, ekonomia i ‘brain drain’. Nos a agotá tur medida promé ku redukshon salarial?
Bangkok, Thailand


c: text/html

text:
Diahuebs pasa di 3or di atardi riba e caminda di Jaburibari poco panort di e rotonde un nissan pathfinder a dal den un palo di luz ranca esaki completo. Personanan cu tabata testigo di e accidente, a constata cu e chauffeur a baha for di e auto y bay orina y a kita plachi di number y subi su auto bek y bay direccion nort tur cu tin.
Un persona a sigui esaki y den e birada na Moko 30, e chauffeur a perde control dal den un kia picanto y asina sigui bay. Na e crusada di Moko a logra di blokia e auto y asina polis a detene e chauffeur hoben cu tabata agresivo. A bay cu e detenido warda di Polis. Personal di elmar a presenta na e sitio di accidente pa mira e situacion di e palo di luz.

robotstxt: allowed

filter: keep


text:
M Músika ku influensha Afrikano ta lo siguiente: Tambú Tumba i tumba di karnaval Seu Muzik di Zumbi Kantika di trabou Tambú Tambú ta un kreashon kurasoleño di Afrikanonan sklabisá, prinsipalmente di e parti Congo di Afrika. Tambe e ta un meskla di tribu, religion, kanto, balia i músika di diferente kultura di Afrika Oksidental.…
M Músika ku influensia Oropeo di siglo 19 ku influensianan di Spaña ku Vienna ta lo siguiente: Wals Antiano Mazurka Polka Antiano Quadrille Wals Antiano Wals Antiano a yega Kòrsou e di dos mitar di siglo 19 for di Oropa. Rònt 1865 e promé walsnan na Kòrsou a kuminsá ku e ritmo Oropeo. Te ku…
L Literatura ta tur loke mente di hende ta papia òf skibi relashoná ku un situashon ekonómiko, sosial, kultural òf polítiko. Nos konosé tur sorto di literatura; ku ta kai bou literatura oral ku literatura skibi. E palabra oral ta nifiká un literatura ku e persona ta papia usando palabranan. Literatura oral Tradishon oral ta…
Wiri Wiri ta un pida heru ku lomba bòl i e parti ariba tin algun skref. Ta trata normalmente un pipa ku nan a kòrta na mitar i hinka skref aden. E grandura ta varia di 20 pa 30 cm. Chapi Pa siglo kaba ta usa e partinan di metal di hèrmènt di kunuku komo…


text:
Kelly Preston, casa di John Travolta, a muri ayera victima di cancer di pecho na edad di 57 aña. E dos ultimo añanan el a lucha contra e enfermedad, pero ayera e actor di Grease a duna e noticia a traves di su Instagram. El a comparti cu ta hopi duro informa cu su bunita casa Kelly, a perde e bataya di dos aña contra cancer di pecho. El a lucha cu balentia, cu e amor y apoyo di hopi. Su famia y e ta agradecido cu su dokter- y enfermeranan, Kelly a opta pa mantene su lucha den priva, unda e tabata haya tratamento medico pa algun tempo cu e apoyo di su famia y amigonan mas cercano, segun un representante di e famia a informa na un medio di comunicacion, Na september 2019, Travolta y Preston a celebra 28 aniversario di nan matrimonio y den un post John Travolta a comparti un mensahe di feliz aniversario na su casa. Den su trayectoria como actriz, Kelly a participa den e peliculanan manera: SpaceCamp, Jerry Maguire y For Love of the Game, siendo su ultimo actuacion na 2018 den e pelicula Gotti .
Lisa Marie Presley a keda inconsolabel despues cu su yiu homber mayor y cu tin hopi parecido cu su welo, Elvis Presley, a muri di un presunto suicidio. Benjamin Keough, di 27 aña, a ser haya pa polis cu herida di bala na e parti ariba di su curpa, ayera 6:30 di mainta den e mansion Calabasas di su mama na California. E manager di Lisa Marie a bisa cu e ta completamente inconsolabel, pero ta purba mantene fuerte pa su morocho di 11 aña y su yiu muhe Riley. Lisa Marie tabata adora su yiu homber y e tabata e amor di su bida. Un fuente cercano di e famia a afirma cu Benjamin tabata ‘struggling’ pa basta tempo, y cu su morto aunke cu e tabata un shock, no tabata un gran sorpresa. E mama di Benjamin ta e unico yiu di Elvis y Priscilla Presley, Lisa Marie a perde su tata tempo cu e tabatin nuebe aña di edad. Lisa a casa cu Danny Keough, e prome di su cuatro esposonan y hunto e pareha tin dos yiu, Benjamin y Riley, cu ta casa cu su coprotagonista di Mad Max, Ben Smith-Petersen. Na 2009, Benjamin a firma un contract discografico di $ 5 miyon cu Universal y semper el a mantene un bida ‘low profile’ apesar cu ta bin di un famia famoso.


text:
Director Theo Kock ta elabora riba asunto di renobacion y pa tin tur documento na ordo cu ta cumpli cu tur leynan. E ta bisa tambe cu DTI a indica cu grupo grandi a keur anto esey tambe tin cu ta valido pa renoba e proceso, cualkier cos cu caduca nan ta pidi pa regla tur esaki prome.
Awo cu turismo ta draai den un manera normal, nan a keda cu APA, ATA y tur otro departamento cu turismo pa indica nan vergunninghouders pa nan por drecha nan cosnan. Awo cu crucero, nan lo rekeri pa tur siguridad ta na ordo y KPA tambe a informa ta cla na tempo den caso cu mester haci algun cambio.
A drenta mas peticion pa V-car, T y O y tambe taxi pero no tin espacio pa tur di nan. Di otro banda tin car rental ta wanta permiso pa motibo cu no tin hopi auto y grupo grandi ta pidi permiso chikito pa asina nan draai nan economia, pero ‘ta cauteloso cu cada permiso cu otorga no ta free for all’ prome cu manda minister.
Actualmente tin 450 activo, cu espacio pa 50, pero esey ta indicacion cu ta keda pa minister. Ta manda e recomendacion pa gobierno. Pa awo nan ta zorg cu nan ta cumpli cu tur criteria pa nan por tin e gold seal pa por ta trankil riba caminda.
Pa mas informacion, por manda un email na info@dtp.aw of via whatsapp 5948659 of atende e number general 5948660.


text:
Pa haci pago por acudi na oficina principal na Camacuri, tur MFA y oficina di Post Aruba na San Nicolas. Nos lo tene cuenta cu e reglanan di seguridad y pa e motibo aki nos lo brinda servicio na un cantidad limita di cliente.
Nos lo trata si pa atende mas tanto cliente cu ta posibel. PAGO CU DEBIT CARDPago na nos oficinanan ta sosode cu debit card. Unicamente persona no-comerciante di edad 60+ y esnan cu ta ricibi onderstand por haci pago cu cash na Camacuri.
Mester trece e carnet di Departamento di Asunto Social. PAGO ONLINE VIA BANCO. Alabes ta posibel pa haci pago online via banco. Pa por registra e pago corectamente, ta importante pa scoge e opcion “Bill Pay” y DIMP – motorrijtuigbelasting.
Yena e persoonsnummer, e periodo (2021) y e number di vehiculo corectamente. Ta importante tambe pa e number di vehiculo ta cuadra cu e persoonsnummer. Ora di haci pago, no tin mester di paga pa e plachinan. Pues no tin mester di paga Afl. 12 y Afl. 8. Ta paga solamente e suma di impuesto.
PAGO ONLINE PARTI MAINTA
Nos ta recomenda pa haci e pago online parti mainta, ya e ora bo por ta sigur cu bo ta na tempo cu e pago.
Esnan cu ta paga parti atardi mester tene cuenta cu e “cut-off time” di banco. Please check cu bo banco pa e cut-off time. Pago haci despues di e cut-off time, lo wordo procesa riba e siguiente dia.
PIDI RECIBO ONLINE
Despues di haci pago online mester pidi e recibo via nos website:https://www.impuesto.aw/uw-digitale-formulieren-snel-en…Despues scoge “Aanvraag kwitantie motorrijtuigbelasting”. Please yena e formulario electronico y upload e comprobante di banco. REGISTRA VEHICULO Y ENTREGA PLACH’I NUMBER Debi cu ta dianan druk, no ta posibel pa registra vehiculo y entrega plachi di number na un MFA, San Nicolas of Oficina principal na Camacuri.
Pa e servicio aki por acudi na nos edificio anexo na Camacuri despues di 1:15 di atardi. E edifico anexo ta situa otro banda di e oficina principal. Aki tambe nos lo atende un cantidad limita di cliente. #cumplicuimpuestotacumplicubopais


text:
Mester por haña informashon tokante di gobièrnu fásilmente. Tantu informashon di awor komo di ántes. Informashon bieu por ta importante pa nos historia òf kultura.
Siudadanonan i kompanianan tambe por derivá derecho for di informashon publiká riba un wèpsait di gobièrnu. Den korte por ehèmpel, por usa informashon di un wèpsait di gobièrnu komo prueba. P'esei ta warda páginanan bieu di e wèpsait akí. Kada tantu tempu mensualmente ta traha
un kopia.
Bo ke sa kiko tabata publiká anteriormente riba e wèpsait akí? Wak riba Openbare webarchieven Rijksoverheid op Archiefweb.eu.


text:
!
Calabas – All gloves are off! Asina Sunni, e famoso manager di Sam’s, a declara ora el a shake hands cu ‘Snor’ Perez pa asina nan seya nan encuentro epico cu lo tuma luga diasabra awor 5 di maart n’e unico y mundialmente famoso Domino Square Garden na Calabas! Mes ora amantenan di domino di caliber ‘worldclass’ a cuminsa lora e ‘odds’ pa e importante bataya aki caminda e pregunta grandi, mescos cu na tur encuentro cu ta tuma luga n’e Domino Square Garden, ta cua t’esun cu lo pasa anochi pega bou dje palo grandi di kwihi otro banda di ‘Highway 69’ aya na Calabas!
Nos mes ora a tira un duik y bisti goggle pa google e background di e team nobo aki di Sunni cu ta carga e nomber menasante di ‘TEAM SUNNAMI’! Investigacion a mustra cu desde su ‘home town’ aya na India caba e cabayero aki tabata conoci den idioma Hindu como un famoso ‘ston haindalar’! Nos experto linguistico a traduci esaki na Papiamento como ‘esun cu ta handle cu piedra’. Mas investigacion intenso a resulta den algun potret bieu caminda e cabayero aki en berdad tin piedra den man, sinembargo e calidad dje potretnan tabata asina onduidelijk cu nos no por a determina cu 100% ki tipo di piedra nan tabata! Ban wak diasabra awo dus ta kico Team Sunnami tin den tapara!
Di otro banda, tur amante di domino conoce e famoso team di Snor Perez caba, esta Team Snor, e unico team caminda cada integrante tin un uniform ‘custom made’ p’e so bisti! Snor tin un record impactante den historia di Domino Square Garden, pero pregunta clave ta keda si lo por wanta presion nobo, fresco fresco! Lo ta bay ta un berdadero placer pa wak e dos toronan aki lock cacho cu otro!
Shonnan pues, diasabra awor 5 di maart, cuminsando pa 7’or di anochi, bin presencia e bataya pa habri temporada di domino 2022 entre TEAM SUNNAMI y TEAM SNOR! Entrada manera semper ta completamente gratis y e ambiente lo ta de locura estilo ‘post-pandemic’! Yegaaa!


text:
“Awe un gran homber lo a cumpli 100 aña, mi Tio Boy Ecury. Manera costumber di tur tempo, ta nos, su famia, ta corda ariba dje y pesey awe cu mi primo German, nos a pone un flor tanto na su graf como na su busto”, asina su sobrino Joseph Dennis Ecury a skirbi awe riba su Facebook.
Ta considera Boy Ecury como nos heroe nacional. Dia6 di November net prome cu Segunda Guera Mundial a caba na 1944, a fusil’e na Waalsdorp, Hulanda, despues a interog’e y tortur’e, despues cu a gar’e, trahando pa resistencia. El a nenga di menciona nomber di su amigonan. El a bira popular pa locual el a bisa prome cu a mat’e: “Den cas di mi tata, no tin luga pa traidor.”
Boy Ecury ta naci dia 23 di april 1922, pues awe lo a cumpli 100 aña si e lo tabata na bida ainda. Awendia nos conoce un monumento dedica na dje y e park, net dilanti e scol cu antes tabata
Albert de Veer, un dokter retira y awendia director di e proyecto cu a haci Boy Ecury Park y cu ta desaroyando e condominium Coral Shell, a cuminsa na 2008 pa haci un renobacion completo di Boy Ecury Park. Pa algun aña e dokter a expresa tres deseo cu ainda no a logra;
1. A pidi Gobernador pa haci e papeleo pa tin guardianan di honor di Marina Real staciona na Aruba, pa tur dia 6 di November, e dia cu a fusila Boy Ecury, pa lanta e bandera di Hulanda y Aruba, pa 7’or di mainta ora trafico ta pasa y pa bah’e 6’or di atardi, cu tur e honor y protocol necesario cu ta duna heroenan di guera, incluyendo e saludo cu riflenan militar.
2. Pa Minister Presidente Evelyn Wever-Croes declara e parke un monumento historico.
3. Pa Parlamento declara dia 6 di November como Freedom Fighters Day di Aruba, pa honra Boy Ecury y tur luchadonan di libertad na mundo henter.
E generacion nobo, hopi biaha no ta realisa, cu nos tin e libertad cu Boy no tabatin pa para fuerte contra inhusticia. El a hacie cu e sacrificio maximo di a perde su bida den e mision eynan.


text:
…pa promé biaha organisá na Kòrsou…
Willemstad – 30 di sèptèmber 2016 – Djasabra dia promé di òktober i djadumingu dia 2 di òktober, 12 di e hòmbernan mas fuerte na mundu lo enfrentá otro pa mira ken lo titulá kampeon. ‘The Strongman Champions League’ ta keda organisá na 15 pais rònt mundu, ku un total di 22 kompetensia. E kompetensianan por wòrdu mirá na 95 pais, ku un oudiensia di mas ku 1 miliart views pa aña. For di e aña aki- 2016, ‘The Strongman League’ tin su mes kanal ‘pay-per-view’ na unda ku por sigui kada kompetensia.
Pa e kompetensianan den òktober lo partisipá e mihó di e mihónan na mundu. Pa promé bes den historia, 2 atleta di Kòrsou lo kompetí; Marionchelo Soleana i Alex Power lo debutá. Den e kategoria di mas haltu, Kzysytof Radzikowski di Polonia i e Ulandes Alex Moonen tambe lo tei pa kompetí, for di Italia, Enzo Tauro i for di Bulgaria, Stojan Todorchev. Band’i e mihónan di mundu, Jimmy Paquet for di Canada, Simon Sulaiman di Siria, Aurelien Le Jeurne di Fransia, Dan Harrison di Merka, Joachim Gustavsson di Suisa i Marcos Ferrari di Brazil tambe lo tei. Ku partisipashon di e atletanan aki, e kompetensia lo ta unu fuerte i sigur yen di suspenso. Tur kos ta tuma lugá riba e beach di Mambo Boulevard.
E 12 partisipantenan lo kompetí den diferente kategoria:
- Truck Pull (trèkmentu di un trùk ku peso di entre 12-20 tòn)
- Boat Pull (trèkmentu di un boto for di awa ku peso entre 10-20 tòn)
- Shot Put (tiramentu leu di un bala ku peso di 15 kilo)
- Loading (karga 8 barí pisando 90 kilo kada un i pone riba un trùk)
- Rock Lift (karga un blòki di mínimo 120 kilo riba kabes)
- Forward Hold (mantené brasa mas tantu habrí wantando un dumbel di 30 kilo)
E kompetensianan ta wòrdu organisá dor di Sport & Gezondheidscentrum Physique di Hulanda den kolaborashon ku Dagelet Business Development NV, Curaçao Extreme Power Competition i Curaçao Tourist Board (CTB). E evento lo kuminsá 2’or di atardi riba ámbos dia i lo dura te mas ménos 5’or di atardi.
Paul Rabelink, direktor di Sport & Gezondheidscentrum Physique ta orguyoso di por organisá e kompetensia aki na Kòrsou. “Nos ta organisá vários kompetensia na Hulanda, pero organisá un evento asina’ki na Kòrsou, pa nos ta un gran honor. Sin e sosten di Dagelet Business Development, Curaçao Extreme Power Competition i CTB esaki lo no tabata posibel. Meskos ku na Hulanda, e kompetensianan ta kompletamente grátis pa públiko. E intenshon ta, pa nos organisá esaki den Karibe tur aña. E evento lo ta unu yen di suspenso i sigur un atrakshon pa grandi i chikí, pesei e invitashon pa Kòrsou asistí masalmente na Mambo Beach”, esaki di akuerdo ku Rabelink.


text:
Fisioterapia di mucha ta un spesialismo rekonosé denter di fisioterapia. Un fisioterapista di mucha ta spesialisá den tratamentu di mucha di 0 pa 18 aña ku un retraso den nan desaroyo di moveshon o ku problema di abilidatnan di moveshon. E kos spesífiko di mucha ta, ku konstantemente nan ta eksponé na kambio pa motibu di kresementu i desaroyo. Den e proseso akí kada fase di bida tin karakterístikanan spesífiko riba nivel motóriko, sensóriko, kognitivo, sosial i emoshonal. Esakinan hopi biaha ta konektá harmoniosamente.
Muchanan ku tin problema ku moveshon por desaroyá fásilmente problemanan sosial emoshonal komo konsekuensia di esaki, pa kual motibu nan ta isolá i tampoko no por partisipá bon na skol o ku deporte i wega. Asina fásilmente ta surgi un sírkulo visioso. Pa medio di integrashon den forma di wega i di ehersisio i wega na kas por bolbe kibra e sírkulo akí.
Nicole ta bini un biaha pa luna for di Kòrsou pa traha ku nos i ku e muchanan. Huntu ku un di nos terapistanan ta traha un plan di tratamentu. Hopi biaha e muchanan ta bini un biaha pa siman pa terapia. Sobrá di siman mayornan ta apliká konseho i ehersisio na kas.


text:
Diamars algo prome cu 7 or mainta kapitan di e barco crucero Royal Princes Cruises ta bati alarma na Aruba cu lo tin un posibel caso di asesinato unda lo a topa cu algo iregular riba e barco. E barco aki a sali for di Curacao riba 12 November y direccion pa Aruba algo a pasa riba e barco unda cu a bati alarma di e caso aki. No sa di e curpa ta riba e barco ainda, pero e investigacion ta basta grandi unda cu recherche, departamento forensico di cuerpo policial tabata presente y hefenan. A notifica te hasta fiscal cu a presenta rato despues pa ta na altura y duna ordo pa mira tur e videonan di grabacion di loke a pasa riba e barco.
Update: Despues di investigacion grandi riba e barco te cu atardi, a logra haya e curpa di e señora na un caminda cu no a spera, na un di e botonan di salba bida. No ta conoci ainda si e homber casa di e señora a keda deteni. Pa 3 or pasa auto funeral a presenta y busca e restonan mortal.


text:
Proximamente e conocido banda na Hulanda, ‘MIDI’, lo bay lansa otro piesa nobo hunto cu su videoclip, cu ta hiba di titulo ‘Rekuerdo So’.
E piesa titula ‘Rekuerdo So’ lo keda interpreta pa e cantante guitarista Fonty Lodowica.
E ta un piesa cu hopi sentimento y cu alabes tin un mensahe pa un y tur gosa di bida y crea bunita recuerdo.
E temporada di pandemia cu nos a pasa aden, a demostra cu diferente cos tin mucho mas balor cu nos tabata pensa. Porcierto e piesa aki ta subraya e importancia di cosnan chikito den bida ya cu nada ta dura pa eternidad. Por ehempel un brasa no ta dura largo pero ta crea un recuerdo inolvidabel cu si ta dura mas.
Ta e intencion pa fin di luna di Juli 2021, tanto e piesa como e videoclip ta riba mercado”.


text:
ORANJESTAD – Dialuna a tuma lugar e fundamento di Aruba Port Development N.V. caminda minister di Turismo y Salud Publico sr. Dangui Oduber, director di APA NV sr. Figaroa y presidente di hunta di comisario sr. Dubero tabata tey presente. Aruba Port Devolopment N.V. lo bay keda encarga pa maneha henter e proyecto di Port City.
Manera ta conoci Gobierno di Aruba y Aruba Ports Authority (APA) recientemente a lansa oficialmente e proyecto di Port City. Esaki ta pa desaroya henter e area unda antes tabata e waf di container na Oranjestad, e area aki a bira disponibel na momento cu a muda e waf di container pa Barcadera. E mandatario a duna di conoce cu desde aña 2017 e ta trahando hopi di serca cu APA pa haci tur e trabou y preparacionnan necesario pa e proyecto aki por wordo realisa.
E intencion ta pa e proyecto di Port City genera hopi cuponan di trabou durante un periodo di 15 aña. E mester genera hopi entrada pa APA y Gobierno y mester crea un spin off economico grandi pa pais Aruba. E ta un proyecto cu tin un inversion di sector priva di 1 biyon florin. Entradanan cu lo wordo genera for di sector priva APA lo inverti bek den infrastructura, caretera, landscaping, boardwalk, parkenan publico y mantencion di esakinan durante di 60 aña.


text:
Bowling Doubles a inicia na Cali
Aruba ta start cu 2 team di doubles
Diabierna atardi a continua e competencia di bowling den e Weganan Centroamericano y del Caribe 2018. E disciplina di bowling ta tuma lugar na Cali, pa cual awe a inicia cu e doubles. Aruba a start cu 2 team di doubles. Den persona di Abigail Dammers hunto cu Xanthe Lobbrecht, nan ta termina nan 6 wega cu un totaal di 2018 pin. E otro duo forma pa Jeadine Luidens y Vanessa Valdez a caba cu un totaal di 2331 pin den 6 wega.
E competencia nan di bowling ta continua na e ciudad di Cali y mester bisa cu e nivel ta hopi halto.


text:
Kada aña mas o ménos 1.600 studiante di e parti karibense di Rèino ta kuminsá ku masha entusiasmo na nan estudio na Hulanda. Tòg hopi di nan no ta kaba nan estudio. Nationale ombudsman a pone e problema akí riba mapa. El a investigá ta kua ta e problemanan ku e studiantenan karibense tin, anto el a bin ku konseho pa e organisashonnan (gubernamental). Kiko a hasi ku eseinan? Anto kua ta e puntonan di akshon ku ainda mester haña kontinuashon? E rekonstrukshon akí ta trata tokante esei.
Pakiko un investigashon na studiantenan karibense?
“Esaki ta algu ku bo sa hasi mas biaha… sirbi hende blanku. Esaki realmente ta algu pa bo.”
Ta esaki e studiante karibense Tays ta haña tende ora ku (banda di su estudio) e ta traha den hóreka na Amsterdam. Tays no por kere su orea. El a tende bon? Realmente su kolega a bis’é esaki?
Kumulashon di problema
Tays ta di Boneiru. Loke e ta pasa aden, no ta un eksepshon. Hopi studiante karibense ku ta studia na Hulanda tin di aber ku rasismo.
Anto rasismo no ta e úniko problema ku nan tin di dil kuné. Un atraso lingwístiko, diferensha di kultura, tiki guia di estudio, leinan i reglanan kompliká: e lista ta largu.
Zorgtoeslag: mi tin derecho riba dje sí òf nò? Of bo tin derecho riba esei únikamente ora bo ta traha mientras ku bo ta studia? En todo kaso ta difísil pa komprondé kiko ta kiko ku tantu diferente tipo di toeslag – Siddharta (24)
E konsekuensha? Hopi studiante karibense tin retraso den nan estudio òf no ta kaba nan estudio na Hulanda. Anto esei ta sòru pa debe di estudio haltu i/òf keho síkiko.
Keda pusha
Ya pa basta tempu e señalnan akí ta drenta tiki tiki serka Nationale ombudsman. Nan ta bini di studiantenan mes, pero tambe di organisashonnan manera Kompas For Students. Deon Bisslik i Viviana Lopez Paz ta traha ei. E fundashon akí ta empeñá pa guia studiantenan karibense na Hulanda i pa nan preparashon for di e islanan.
Deon: “Na mei 2017 kaba nos a trese e problemanan di studiantenan na atenshon di gobièrnu i ministerionan. Pero ta sumamente difísil pa haña solushonnan struktural riba e nivel ei. Bo mester keda pusha.”
Un investigashon
Komo ku nada ta kambia, na aña 2020 Nationale ombudsman mes ta kuminsá ku un investigashon. E ke sa: ta kua problema esaktamente e studiantenan karibense ta topa? Anto kua di e organisashonnan involukrá por solushoná e problemanan ei?
Hulanda Karibense: ta kon esei ta atrobe?
Rèino Hulandes ta konsistí di kuater pais: Hulanda, Aruba, Kòrsou i Sint-Maarten. E islanan Boneiru, Sint-Eustatius i Saba tin otro státùs denter di Hulanda (bijzondere gemeenten). Nan ta karga e nòmber di Hulanda Karibense. Huntu ku Aruba, Kòrsou i Sint-Maarten nan ta forma e parti Karibense di Rèino.
Nationale ombudsman tin outorisashon na Hulanda Karibense so. Spesialmente pa e investigashon akí, el a buska koperashon ku e defensornan di pueblo di Kòrsou i di Sint-Maarten. Pa legibilidat di e longread akí, ta hasi uso di e términonan ‘studiante karibense’ i ‘hóben karibense’.
Maneho i esnan impliká
Un tim di investigashon ta kuminsá traha. Annemarie Tuzgöl, lider di e proyekto: “Tin un gran kantidat di partido involukrá den e tema akí. Nos a trese nan huntu pa asina nos por haña un bista kompleto di tur e problemanan ku tin.”
Pa e motibu ei, e investigadónan ta inisiá diferente akshon:
- Pa medio di diferente kanal ta repartí un lista di pregunta bou di e studiantenan karibense ku ta òf a studia na Hulanda. Un total di 624 studiante a yena e lista akí.
- Ta tene kòmbersashon den grupo di studiantenan karibense.
- E investigadónan di Nationale ombudsman ta entrevistá studiantenan di hbo i un dosente individualmente.
- Tambe e investigadónan ta papia ku kolaboradónan di e ministerionan, instanshanan i organisashonnan impliká. Por pensa aki na ministerio di Enseñansa, Kultura i Siensia, Dienst Uitvoering Onderwijs (DUO), Sociale Verzekeringsbank (SVB), Rijksdienst voor Identiteitsgegevens (RvIG), Arubahuis, Zorgverzekeringslijn, Kences, Stichting DUWO, SSH Student Housing, WeConnect, Vereniging Levende Talen Papiaments, HvAnti, Stichting Studiefinanciering Curaçao (SSC), TuranGoeloe, Unified St. Maarten Connection (USC) i fundashon Kompas For Students.
- Banda di esei e investigadónan ta partisipá na diferente webinair i ta studia diferente dokumento di maneho, dokumento di Parlamento i rapòrt.
Kòmbersashon di mesa rondó
Na novèmber 2020 Nationale ombudsman ta kulminá e investigashon ku dos kòmbersashon di mesa rondó. E organisashonnan (di studiante), instanshanan (gubernamental) i e defensornan di pueblo involukrá ta papia tokante e resultadonan di mas importante. E tim di investigashon ta prosesá e kòmbersashonnan ei den un rapòrt ku ta wòrdu presentá fin di 2020. Tambe ta tradusí e rapòrt akí na ingles i papiamentu.
Problema promé, durante i despues di e estudio
Den e rapòrt Nationale ombudsman ta deskribí e problemanan di mas importante ku studiantenan karibense tin:
1. Kasi sin guia
Studiantenan karibense práktikamente no ta haña guia na momentu di skohe un estudio. Pa e motibu ei nan ta haña un bista ménos bon di loke e estudio esaktamente ta enserá. E konsekuensha ta ku un kantidat relativamente grandi di studiante karibense ta kambia estudio den e promé mitar aña di nan estudio.
Na e islanan bo ta haña informashon di dekanonan ku tin trinta pa kuarenta aña sin bai Hulanda (…) Ta ora bo a yega Hulanda i bo a kuminsá studia, ta e ora ei numa bo por bishitá dianan habrí. Anto hopi biaha bo ta bin ripará ku bo a skohe e estudio robes – Viviana (29)
2. Sin Burgerservicenummer (BSN)
Studiantenan karibense no tin Burgerservicenummer (BSN) ora nan yega Hulanda. Nan ta haña esaki numa ora nan inskribí na Basisregistratie Personen (BRP). Pa por registrá aki bo mester tin adrès di bo bibienda. Pero pa motibu di e skarsedat di bibienda ku tin, ta masha difísil pa haña un kamber di studiante.
Anto sin BSN studiantenan no por habri un kuenta na banko ni sera seguro. No ta tur studiante karibense ta realisá nan mes esaki delantá.
Tabata difísil pa haña e BSN ya komo mi tabata serka famia pero mi no por a inskribí na nan adrès. Komo mi no a hasi petishon pa BSN, mi no por a regla otro kos manera DigiD òf kuenta di banko – anónimo
3. Leinan i reglanan deskonosí
Hopi biaha studiantenan karibense no konosé e leinan i reglanan hulandes. Nan no sa esaktamente ki derecho i obligashon nan tin rondó di toeslagen òf impuestonan. Òf nan no sa di e opshon pa pidi eksonerashon. Tambe ta asina ku e studiantenan no tin derecho riba un seguro básiko di kuido hulandes. Pa e motibu ei nan no ta bini na remarke pa zorgtoeslag.
Nan a bisa mi ku mi por a haña eksonerashon pa impuesto di munisipio i di ‘waterschap’. Na momentu di regla e eksonerashon e munisipio di Den Haag a bisa mi ku mi mester hasi petishon pa zorgtoeslag, pasó sino mi no ta bini na remarke pa eksonerashon (…) Despues di mas o ménos dos aña, mi a risibí un karta di Belastingdienst bisando ku mi mester paga e zorgtoeslag bèk, ya komo ku mi no tabatin derecho riba dje. – anónimo
4. Shòk kultural
Studiantenan karibense mester kustumbrá enormemente na e kultura i sosiedat hulandes. Nan tin un atraso lingwístiko i tin diferenshanan kultural grandi. Banda di leinan i reglanan deskonosí, nan tin di aber ku diskriminashon. Esaki ta sòru pa retraso den estudio i problemanan síkiko.
Hopi biaha kostudiante no sa ni e diferensha entre Aruba ku Boneiru. Nan ta kere tur hende ta bin di Kòrsou. Anto esei ke men ku bo ta floho, kriminal, bo no ta yega na tempu i bo no ta kumpli ku afsprak. – Karman (24)
5. Debe di estudio
Hopi studiante karibense ta akumulá debe (di estudio) masha haltu. Frekuentemente nan ta sera un fiansa di estudio lokal, banda di nan fiansa di DUO, pa por lora finansieramente. Pa falta di trabou, ta difísil pa nan pa paga e debe(nan). Tambe ta asina ku e montante ku nan mester paga hopi biaha ta mas haltu ku nan kapasidat finansiero.
Kon bin esaki ta asina? Salario na e islanan ta mas abou, aya tin otro sistema di impuesto, anto e kosto di bida ta haltu na e islanan. Esaki ta impedí hopi èks studiante pa bai nan isla bèk.
Bai Aruba bèk lo ta un suisidio finansiero. Naturalmente mi tin un debe di estudio. Si mi bai Aruba i paga esaki bèk aya, mi lo ta perhudikando mi mes. Sueldo mínimo na Aruba ta €856,46. Na Hulanda esei ta €1680,- – Deon (31)
6. Posishon apart
E posishon apart di e studiantenan karibense ta sòru pa problema. Algun areglo ta konsiderá studiantenan karibense komo studiante internashonal, mientras ku otro areglo ta konsiderá nan komo studiante ‘normal’. Frekuentemente esaki ta den desbentaha di e studiantenan.
Na Hulanda tin organisashon pa refugiado, hende grandi, hende malu, asina mi por sigui menshoná. Lástimamente, pa nos no tin un lokèt. – Milena (24)
Problema na kuadrat
Problema manera skarsedat den merkado di bibienda òf debe haltu ta konta pa tur studiante na Hulanda. Pero pa studiantenan karibense e problemanan akí por kousa problema na kuadrat.
Nan ta sinti nan mes marginá, na skol i den komunidat. Huntu ku e atraso lingwístiko i e diferenshanan kultural, tur esaki ta kousa problemanan sosio-kultural i síkiko. Anto esaki ta kousa retraso den nan estudio òf asta nan ta stòp di studia. E studiantenan ta sinti falta di apoyo i guia. Tin biaha nan ta sinti nan mes komo siudadano di segunda kategoria.
Alabes instanshanan gubernamental i institutonan edukashonal hustamente ta pensa ku e studiantenan karibense ta outosufisiente. Pero Nationale ombudsman ta konstatá ku esaki ta un ilushon. E ta haña ku gobièrnu mester sòru pa tur su siudadanonan. Tambe pa e grupo di studiantenan akí. Pasó nan ta leu for di ta siudadano di segunda kategoria.
E rekomendashonnan di mas importante
Nationale ombudsman ta haña ku e paisnan i instanshanan di tur dos banda di oséano mester traha mas huntu i di mihó manera. Pa e motibu ei su rekomendashonnan di mas importante ta:
- Sòru pa e studiantenan karibense haña un pakete integral ku informashon den e fase di preparashon. Na e momentu akí muchu biaha e informashon ta fragmentá.
- Sòru pa e studiantenan karibense tin un BSN promé ku nan yega Hulanda. Di e manera ei nan por regla asuntunan práktiko delantá.
- Ofresé studiantenan karibense akseso na seguro di kuido básiko hulandes i ku esei, derecho riba zorgtoeslag.
- Duna studiantenan informashon tokante (eksonerashon) di impuesto i toeslagen durante nan estadia na Hulanda.
- Sòru pa akseso na guia sikológiko. Konta studiantenan karibense tokante e posibilidatnan for di kuminsamentu i guia nan di manera proaktivo.
- Posibilitá pago integral di debenan di estudio. Na e momento akí sí ta involukrá e debenan lokal di èks studiante di Boneiru, Sint-Eustatius i Saba ora ta kalkulá loke mester paga DUO bèk. Pero no ta hasi esei ku debenan lokal di èks studiantenan di Kòrsou, Aruba i Sint-Maarten.
- Sòru pa outomatisashon den midimentu di kapasidat finansiero ora studiantenan bai e islanan bèk. Aworaki studiantenan ku bai Karibe bèk mester hasi un petishon na DUO pa por laga kalkulá e montante ku mester paga bèk di nan debe di estudio. Mester ta posibel pa por hasi esaki di manera outomátiko.
Reakshon riba e rapòrt
E rapòrt ta wòrdu publiká na desèmber 2020. Den e mésun luna ei diferente parlamentario ta hasi pregunta (Kamervragen) na minister Van Engelshoven, ku na e momentu ei tabata minister di Enseñansa, Kultura i Siensia.. Tambe durante e Vierlandenoverleg e ta trata e rapòrt ku e ministernan di enseñansa di Aruba, Kòrsou i Sint-Maarten. E ministernan ta rekonosé e problemanan i nan ke traha huntu riba esaki.
“E tim di Nationale ombudsman a paga bon tinu ora nos tabata kòmbersá”, Deon Bisslik di fundashon Kompas for Students ta bisa. “Hopi di loke nos a konta, a bini bèk den e rapòrt. Porfin e problema real a sali na kla.”
Skolnan superior i universidatnan den akshon
Durante e Vierlandenoverleg e kuater ministernan di enseñansa a disidí pa aseptá e oferta di skolnan superior hulandes ku ta kolaborá huntu. E skolnan akí a proponé pa forma un ‘Regiegroep’. E grupo akí mester desaroyá un plan di akshon pa konektá e sistemanan edukashonal na Hulanda i e islanan mihó na otro.
Ron Bormans, presidente di e Regiegroep: “Lo ta bon si nos por ta presente i involukrá den e fase final di enseñansa na e islanan. Di e manera ei nos por traha, entre otro, na e parti di dominio di idioma i nos por diskutí profundamente tokante eskoho di estudio.”
Reakshon di e minister
Na yüli 2021 èks minister Van Engelshoven den un karta ta anunsiá ku e kuater ministernan di enseñansa ta aseptá e propuesta di e Regiegroep. El a pidi e inisiadornan pa elaborá e propuestanan pa mehora.
Tambe e ta enfatisá ku e studiantenan karibense mester ta prepará optimalmente pa nan binida na Hulanda. Ya komo ku e studiante karibense regularmente mester skohe pa bai studia leu for di kas, mirando ku simplemente e no por hasi e estudio ei serka di kas.
P’esei e ke kuminsá traha riba e siguiente puntonan:
- Huntu ku e ministernan di enseñansa di Aruba, Kòrsou i Sint-Maarten e ke investigá kon nan por drecha e dominio di idioma di e studiantenan.
- Ku tempu mester implementá BSN na Hulanda Karibense. E sekretario di estado di Asuntunan Interno i Relashonnan den Rèino (BZK) ta trahando riba esei.
- Mester haña un lugá pa por duna informashon tokante eksonerashon di debe.
- Habitantenan di e partinan karibense di Rèino mester por hasi uso di e seguro básiko hulandes durante e periodo ku nan ta studia na Hulanda. P’esei e ministerionan di Salubridat, Bienestar i Deporte (VWS) i Asuntunan Sosial i Empleo (SZW) ta trahando riba un kambio di lei.
- Tambe señora Van Engelshoven ke investigá kon por stimulá e studiantenan karibense pa nan skohe e guia i apoyo (síkiko) eksistente.
- Ta bini un grupo di trabou finansiamentu di estudio ku mester solushoná e problemanan ku tin ku pagamentu di debe di estudio bèk.
Na di dos parti di aña 2021 e Regiegroep lo bini ku rekomendashonnan kon pa mehorá akohida i guia di studiantenan karibense, señora Van Engelshoven ta bisa den su karta na yüli 2021. Fin di aña 2021 e ke traha afsprak ku e ministernan di enseñansa di Aruba, Kòrsou i Sint-Maarten tokante kon lo sigui ku e aserkamentu. E ta fèrwagt ku e aserkamentu lo tin efekto den e aña studiantil 2022-2023.
Señor Robbert Dijkgraaf ku ta e minister nobo di Enseñansa, Kultura i Siensia, resientemente a informá parlamento ku tur studiante ku lo bin studia na Hulanda, lo haña un Burgerservicenummer (BSN). Ku esaki e ta atendé e moshon ku a wòrdu presentá riba 17 di febrüari 2021 durante un debate den Parlamento. E debate ei tabata trata tokante e opstákulonan burokrátiko ku tin un efekto negativo riba resultadonan di studiante di e parti karibense di Rèino.
Ombudsman ta sigui
Huntu ku otro organisashonnan Nationale ombudsman a logra pone e problemanan bon riba mapa. Van Engelshoven i e otro ministernan di enseñansa ta konsiente di e gravedat di e situashon.
Entretantu ombudsman ta papia ku e minister di edukashon di Sint-Maarten i tambe ku e defensornan di pueblo di Sint-Maarten i Kòrsou tokante e problemanan. Banda di esei e ta aklará e rapòrt na e komishon parlamentario fiho di Asuntunan di Rèino i na e komishon parlamentario fiho di Enseñansa.
Na 2021 kolaboradornan di Nationale ombudsman ta papia ku e organisashonnan, ministerionan i stakeholders involukrá. Tambe tin deliberashon di forma struktural ku Vereniging Levende Talen Papiaments, Arubahuis, Curaçaohuis i Sint Maartenhuis.
Deon Bisslik di fundashon Kompas For Students: “Mi ta masha kontentu ku e empeño di Nationale ombudsman. Ta danki na dje awor tin un rapòrt i medionan di komunikashon ta pone atenshon na e problemanan di e studiantenan karibense. Ombudsman ta sigui dal bai i ta sòru pa hende tene nan atenshon riba e tópiko.”
Pero despues di un aña ku a saka e rapòrt e rekomendashonnan a wòrdu siguí? Anto e studiantenan karibense ta ripará algu di esei kaba?
Pa haña kontesta riba e preguntanan akí, 8 di desèmber 2021 Nationale ombudsman ta organisá dos reunion di mesa rondó ku stakeholders, èks studiante, ministerionan envolví i e defensornan di pueblo di e islanan.
Mehoranan i puntonan di atenshon
Resultado di e reunionnan di mesa rondó ta kla. A tuma paso den bon direkshon pa solushoná e problemanan di e studiantenan karibense. Pero ainda tin un kaminda pa kana.
Kua e desaroyonan di mas importante ta?
1. Mihó preparashon pa loke ta trata studiamentu na Hulanda
Na kuminsamentu di 2022 e Regiegroep lo bini ku un plan pa un trayekto pa drecha konekshon di enseñansa. Mester bin ku un programa di apoyo kompleto pa studiantenan karibense. Tambe mester bin un lista ku tur partido involukrá. Pa kulminá mester duna informashon pa studiantenan karibense di manera mas efektivo na studiante i demas partidonan involukrá.
Organisashonnan den akshon
Banda di esei un kantidat di organisashon involukrá tabata aktivo. Por ehèmpel TuranGoeloe, ku ta un organisashon ku ta guia studiantenan estranhero na Hulanda, a kuminsá un kampaña di konsientisashon pa studiantenan na e islanan. Tambe na desèmber 2021 Stichting Studiefinanciering Curaçao (SSC) a manda un propuesta pa Aruba i Sint-Maarten pa informá hóbennan ku ta kabando skol sekundario mihó tokante nan posibel futuro na Hulanda.
Vereniging Levende Talen Papiaments ta guia studiantenan karibense aktivamente. Tambe
fundashon Kompas For Students ta traha duru. Tur aña nan ta duna tayer na Aruba pa prepará studiantenan mas mihó ku ta posibel pa nan estadia na Hulanda. Ta trata di informashon práktiko tokante transporte públiko te tep tokante areglonan finansiero.
2. Kambio di lei rondó di BSN
Entretantu ministerio di BZK ta trahando riba un kambio di lei. Meta di esaki ta pa alfinal por introdusí BSN na Hulanda Karibense.
E kambio di lei akí ta relevante únikamente pa studiante di Boneiru, Sint-Eustatius i Saba. Pa e motibu ei banda di esaki, ministerio ta investigá kon studiantenan di Aruba, Kòrsou i Sint-Maarten tambe por haña un BSN.
3. Kambio di lei rondó di seguro di kuido
Ministerio di VWS, huntu ku ministerio di SZW, ta traha riba un di dos kambio di lei. Nan ta investigá te na ki punto studiantenan ku no tin akseso na seguro di salú hulandes por bini na remarke pa esaki tòg. Probablemente lo realisá e ahuste di lei na yüli 2022. P’esei nan tambe ta trahando riba un areglo transitorio.
4. Areglonan rondó di pago di debe di estudio
DUO a traha afsprak ku fisko di Hulanda Karibense i Kòrsou. Pa e añanan despues di e promé petishon di kapasidat finansiero, proaktivamente nan ta puntra pa e entrada di e studiantenan. E studiantenan no ta hasi petishon? E ora ei nan ta haña un rekordatorio pa hasi petishon di un kalkulashon di nan kapasidat finansiero.
Banda di esei DUO di forma proaktivo ta duna informashon na e islanan tokante pago di debe. Tambe SSC ta konsehá studiantenan pa fia ménos sèn ku ta posibel pa asina evitá debe haltu.
Nationale ombudsman ta haña ku den futuro, na momentu ku ta determiná e kapasidat finansiero, DUO mester tene kuenta ku e situashon di bida real di hende na e paisnan. Pero ainda no ta asina leu. Promé lo bini un grupo di trabou Finansiamentu di Estudio, ku partisipante di e kuater paisnan. E grupo akí ta enfoká riba dunamentu di informashon i simplifikashon di regulashon.
Kiko awor?
Pues tin diferente punto di mehora ku a wòrdu inisiá. Pa promé biaha tin un bon asosiashon integral formá dor di e Regiegroep, pa konhuntamente traha riba e problemanan di enseñansa. Nationale ombudsman ta mashá positivo tokante esaki.
Sinembargo ainda tambe tin punto di atenshon. Deon di fundashon Kompas For Students ta sinti falta di akshonnan konkreto. “E diferente partidonan involukrá tin hopi idea”, e ta bisa. “Pero den e aña ku a pasa nada no a drecha realmente pa e studiantenan. Mi lo ke mira ku gobièrnu realmente lo koperá awor sí. Gobièrnu mester pone sèn i espasio disponibel pa por implementá e solushonnan.”
Proseso lentu
Lider di proyekto Annemarie sa ku banda di esei kambio di legislashon i regulashon ta kosta hopi tempu. “Legislashon hulandes ta kompleho. Tin hopi kos ta relashoná ku otro. Pero mi lo ke mira ku ministerionan ta tuma kontròl, pa asina nos rekomendashonnan realmente wòrdu siguí.”
Ademas algun di e organisashonnan ku ta involukrá ta wòri tokante e kambionan den legislashon. Esakinan ta prinsipalmente dirigí riba studiantenan di Boneiru, Sint-Eustatius i Saba. Ku esaki tin peliger ku studiantenan di Aruba, Sint-Maarten i Kòrsou lo haña otro trato. Tambe tur regulashon ku studiante tin di aber kuné, ta keda kompleho. Anto e problema di bibienda no ta solushoná asínasina.
Konfia den un bon resultado
A pesar di tur kos Deon di fundashon Kompas For Students ta konfia den un bon resultado. “E studiantenan mes ta duna mi speransa. Studiantenan ku un sonrisa riba nan kara ta konta ku nan a hal nan diploma. Ku nan a biba na Hulanda, ku nan a siña hopi tokante nan mes i nan a sigui desaroyá. Esei ta e kos di mas importante. Ta p’esei mi ta keda empeñá tur dia.”
Annemarie: “Ta bon kla ku ainda ta muchu tempran pa laga bai. P’esei Nationale ombudsman ta keda monitòr e situashon rondó di studiantenan karibense.”
Feedback
Fin di 2022 Nationale ombudsman lo bolbe organisá un reunion di mesa rondó. E ora ei e ke tende kiko definitivamente a kambia pa studiantenan. Tambe e tin plan pa publiká un informe (intermedio) den zomer di 2022.
Annemarie: “Nos ta fèrwagt ku den 2022 lo tin kosnan ku a drecha. A investigá e problemanan klaramente i tur hende sa ta kua nan ta. Awor ta akshon mester tin.”
Deon ta di akuerdo. “Awor nos tin un gobièrnu nobo. Esei ta ofresé oportunidat nobo.”
Resúmen
Último añanan Nationale ombudsman a investigá e problemanan ku studiantenan karibense tin na Hulanda. Rasismo, atraso lingwístiko, diferensha kultural, tiki guia pa ku estudio, leinan i reglanan kompliká: e lista ta largu. Pa e motibu ei Nationale ombudsman a bin ku rekomendashonnan kon organisashonnan (gubernamental) por drecha e situashon di studiantenan karibense.
Danki na su esfuerso, e problemanan ta haña atenshon na Hulanda anto na kada isla. Tambe a inisiá e promé puntonan di akshon. Ministerionan hulandes ta preparando kambionan den lei, pa asina den futuro, studiantenan karibense por tin un BSN na tempu i pa nan por tin akseso na seguro di kuido básiko hulandes.
Tambe un asina yamá Regiegroep ta preparando un trayekto pa drecha konekshon entre enseñansa karibense i hulandes. Banda di esei organisashonnan involukrá ta traha riba mihó informashon tokante studia i biba na Hulanda. Anto tokante debe di estudio.
Alabes tin hopi kos pa hasi ainda. Ahuste di lei ta kosta tempu. Tambe tin problema ku no por solushoná asínasina manera falta di bibienda.
P’esei den e aña binidero Nationale ombudsman ta keda monitòr kiko ta hasi ku su rekomendashonnan. Fin di 2022 atrobe e lo organisá un reunion di mesa rondó ku tur e organisashonnan i ministerionan involukrá. E ora ei e ke tende kiko a drecha definitivamente pa e studiantenan karibense na Hulanda.
> Dit artikel is ook beschikbaar in het Nederlands
> This article is also available in English


text:
Venezuela no lo aproba e uso di e vacuna AstraZeneca contra covid-19, asina anuncia e vicepresidenta di e pais, Delcy Rodríguez, bisando cu complicacion esnan cu a vacuna cu e vacuna di a laboratorio.
El a bisa cu e presidente, Nicolas Maduro, no lo otorga un licencia pa e uso di vacuna den e pais. Esaki ta bin despues di cu un lista largo di pais Europeo a suspende e uso di vacuna pa motibo di preocupacion di coagulo di sanger.
Sin embargo, e WHO ta haci un yamado na pais pa mantene e campaña di vacunacion y a bisa cu no tin evidencia di cu e vacuna ta causa problema di coagulacion.
Ta spera cu Venezuela lo ricibi mas di 1.4 miyon di dosis di e vacuna di AstraZeneca pa traves di instalacion di Covax, pero cu nan ta depende di pago na henter e pais, asina a bisa funcionario durante e ultimo simannan.
E pais a anuncia cu el a aproba e uso di vacuna Sinopharm di China na cuminsamento di luna y a ricibi mey miyon di dosis di China. Na cuminsamento di february, Venezuela a ricibi 100.000 dosis di e vacuna di Russia Sputnik V.


text:
Pesey via e boletin nobo aki, Guardacosta a bisa cu pa algun tempo caba tin un fenomeno andando caminda algun boto local di Aruba ta drenta awanan territorial di Venezuela pa bay busca pisca procedente di botonan, probablemente Venezolano.
E ta un fenomeno cu a cuminsa prome cu e pandemia di Covid-19 a presenta, na unda capitan y/of tripulantenan di botonan a admiti cu nan ta bay busca pisca.
Guardacosta y Fiscal di Ministerio Publico encarga cu asuntonan di Guardacosta ta subraya cu controlnan riba tur boto local cu ta sali for di awanan territorial y bin bek lo continua rigurosamente. Botonan local cu ta ser sospecha di haci traspasonan di por ehempel pisca riba laman, tambe lo sigui wordo controla rigurosamente.
Guardacosta kier corda piscadonan cu tin articulo den ley cu a bin na vigor durante e pandemia di Covid-19 cu ta prohibi e tipo di practicanan aki pa motibonan di seguridad nacional cu ta entre otro importacion di Covid-19 y traspaso di mercancia. E articulo di ley aki ta bisa lo siguiente:
Paragraaf 6, lid 1 en 2, Algemene regeling bestrijding COVID-19 LII
Verbod op niet-reguliere binnenkomst via de zee van goederen
Artikel 6.1
1. Het is verboden met schepen of vaartuigen van welke aard dan ook goederen, waaronder vis, Aruba binnen te brengen zonder toestemming van de Havenmeester.
2. Het is verboden om schepen of vaartuigen van welke aard dan ook, binnen of buiten de territoriale wateren van Aruba zonder toestemming van de Havenmeester contact te maken met buitenlandse schepen of vaartuigen van welke aard dan ook met als oogmerk de overslag van goederen.
Pa conclui Guardacosta ta subraya cu semper ta y lo sigi para banda di nos piscadornan local y lo actua contra personanan cu ta actua encontra di e ley manera aki ariba menciona.
FUENTE: Con información de Diario de Aruba


text:
Thanya Croes y Bruce Harms a bishita biblioteca pa haci entrega di un publicacion special. E duo dinamico aki a traha duro riba nan prome publicacion bou di Defiant Publications, un photo journal di e movimento social #tabasta.
Esaki ta un movimento social documenta na 2020, den cua caminda hopi hende a expresa nan malcontento, frustracion y rabia pa cu e manera con ta maneha e problematica di Abuso di mucha na Aruba.
Un grupo grandi a exigi diferente cambio, entre nan mas castigo pa e personanan cu ta comete crimen cu ta causa trauma cerca mucha. Un otro exigencia ta pa e instancianan concerni traha optimalmente cu otro.
E publicacion ta un coleccion di potret den blanco cu preto. E fotografonan a capta e emocionnan di e demonstrantenan riba e dia di e manifestacion. Esaki ta duna un imagen di e desaroyonan y e cambionan social cu ta tumando lugar na Aruba.
Thanya Croes ta consehero pa proyectonan special di Ministerio di Aasuntonan Social y Labor. Un ehemplar lo bay den nos coleccion nacional na Arubiana pa warda y algun lo keda na biblioteca pa haci nan accesibel pa henter comunidad bay den circulacion.
#tabasta


text:
E último lunanan Ministerio Públiko a ser konfrontá ku kehonan ku tinta polítiko, entrega dor di suidadanonan, polítiko i organisashonan di interes. Ministerio Púbiko ta trata den prome instansia reserva den kaso di pèrsigushon di kehonan ku tinta polítiko. Ta trata spesifikamente den kaso di keho di difamashon i ofensa prosedente for di e arena polítiko.
Ministerio Públiko ta den prome insante di opinion ku loke ta ser lansa den arena polítiko, tin ku ser solushoná den e mesun arena polítiko. Si ta primi Ministerio Públiko komo refri den e arena polítiko, ta kore e riesgo
ku e imparsialidat di Ministerio Públiko den nos sosiedat por keda trese den diskushon.
Tur denunsia ku ta ser entregá na Ministerio Públiko, sin eksepshon, ta keda husgá dor di un Fiskal. Esei ya kaba, den algun kaso, a resultá den un investigashon dor di recherche of Landsrecherche. E último por ta e kaso si ta trata di por ehèmpel un keho duná ora ta trata di soborno den un setting polítiko, menasa of provokashon.
Ministerio Públiko, den su konsiderashon ta tene kwenta ku e menasa di sugestibilidat den e fuente di preshon ku un kaso di rastreo of persigushon por kousa, sigur den rumbo di un elekshon. Esaki por trese kune ku sierto
aktonan por keda posponé.
Ministerio Públiko ta enfatisá finalmente ku e ta un servisio gubernamental, enkargá ku kombatimentu di kriminalidat pa medio di buskeda i persigishon di esnan ku ta violá lei. Su meta ta pa hasi Kòrsou un isla mas seif pa su suidadanonan, irespekto preferensia politiko of kerensia.


text:
ORANJESTAD,Aruba
COMPILA:
DIAMARS 17 DI MAART 2020 17:00 (21:00 UTC)
TEMPO:
AWE ANOCHI: PARCIALMENTE NUBLA I GENERALMENTE SECO
DEN MARDUGA I MAYAN: PARCIALMENTE NUBLA CU UN AWACERO BREVE
TEMPERATURA MAXIMO 31 GRADO CELSIUS
TEMPERATURA MINIMO 26 GRADO CELSIUS
BAHADA DI SOLO : 6:50 PM
SUBIDA DI SOLO : 6:45 AM.
BIENTO:
FOR DI DIRECCIONEN ENTRE NOORDOOST I OOST I MODERA;
FORSA 3 TE 4 (12 TE 30 KM/ORA, 7 TE 16 NUDO).
DEN DIA BASTA FUERTE DEN RAFAGA;
FORSA 5 (31 TE 39 KM/OR, 17 TE 21 NUDO)
SITUACION GENERAL DI TEMPO PA PROXIMO 24 ORA:
AIRE MAS SECO A DRENTA DEN REGION LOCAL; SINEMBARGO, AHINDA
TIN POCO HUMEDAD DEN REGION, I ESAKI LO SORU PA PRINCIPALMENTE
DEN ORANAN DI MARDUGA I MAINTA TREMPAN TEMPORALMENTE MAS NUBIA
PASA RIBA REGION LOCAL. LOCALMENTE ESAKI LO POR PRODUCI E ORA
EI UN AWACERO BREVE,
CONDICIONAN MARITIMO/ ESTADO DI LAMA:
UN ESTADO DI LAMA MODERA TA WORDU SPERA PA PROXIMO 24 ORA.
OLANAN TA FOR DI DIRECCION NOORDOOST CU HALTURA DI 3 TE
LOCALMENTE 6 PIA NA PARTINAN OOST TE NOORDWEST;
AVISO/ ALERTA: NINGUN
FENOMENONAN SPECIAL: NINGUN
POTENCIAL DI AWACERO PA PROXIMO 24 ORA: 1 MM;
LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM)
DEN ULTIMO 24 ORA:
AIRPORT : MAX 31 / MIN 25 / 0.0 MM
WESTPUNT: MAX 30 / MIN 25 / 0.8 MM
STA ROSA: MAX 31 / MIN 25 / 0.0 MM
PRONOSTICO DI TEMPO PA PROXIMO TRES (3) DIANAN:
PARCIALMENTE NUBLA CU UN AWACERO PASAJERO.
BIENTO LO TA FOR DI DIRECCION NOORDOOST TE OOST;
MODERA; BASTA FUERTE DEN RAFAGA;
TEMPERATURA ( GRADO CELSIUS) MAX / MIN LO TA: 32 / 26
E PROXIMO BULLETIN LO WORDO PUBLICA DIARANSON 18 DI MAART 2020 17:00 (21:00 UTC)


text:
Dutch Kingdom
Home Dutch Kingdom
Damita (15) deteni como sospechoso principal den un caso di hincamento na Hulanda
Polis a detene un hobencita di 15 aña relaciona cu un caso hincamento diahuebs atardi den e Nieuwe Buurt na Schiedam. E hobencita a...
Homber a haya mas cu mil Euro den un Atm machine
'Honestidad ta dura mas largo' asina un habitante di Nuenen, Provincia Brabant, Hulanda lo a pensa na momento cu e la bay lanta placa...
E proximo reunion di hunta di directiva y presentacion publico di DCNA
Kralendijk, Boneiro - Dutch Caribbean Nature Alliance (DCNA) lo tene su reunion bianual di hunta di dia 16 pa dia 19 di november na...
Fiscal a exigi 5 aña castigo di prison y TBS pa tata cu a...
Fiscal a exigi 5 anja di castigo di prison plus TBS pa tata cu a hinca su yiu di 1 aña y mey den...
Firmamentu di Memorandum of Understanding pa estudio di dosente na Saba i Sint Eustatius
Riba djabièrnè 4 di novèmber Ministerio di Edukashon, Kultura i Siensia pa region Karibense, University of St. Martin (USM) i University of the Virgin...
Wardakosta y Polis ta interseptá droga riba tera y lama
Djadumingu mainta Wardakosta a señalá un kontakto sospechoso den serkania di Kòrsou. Despues di e detekshon e Sentro Marítimo Operashonal di Wardakosta a dirigí...
Arno Verhoeven, Director Ehecutivo nobo na DCNA
For di prome di november Arno Verhoeven ta bay encabesa Dutch Caribbean Nature Alliance (DCNA). DCNA ta un asociacion regional di organisacion di maneho...
Wardakosta ta interseptá boto ku droga na bordo den serkania di Kòrsou
Djasabra mainta tempran Wardakosta a detektá un boto sospechoso den serkania di Kòrsou. E Sentro di Operashon Marítimo di Wardakosta mes ora a dirigí...
Cft: “Presidente Raymond Gradus ta baha entrante dia 1e di februari 2023”
Willemstad – Prof. dr. Raymond Gradus ta renuncia entrante dia 1e di februari 2023 como presidente di Colegio di supervision financiero di Corsou y...
Sint Maarten; Cft: “Percura pa aproba e presupuesto na tempo”
Philipsburg – Colegio di supervision financiero di Corsou y Sint Maarten (Cft) a urgi Sint Maarten den combersacionnan reciente pa aproba e modificacion di...


text:
Sosial
Tyler Perry, Kim Kardashian i Kanye West tambe den e grupo di bionarionan
Despues di su ruman mas chikí, awor ta Kim Kardashian ta wòrdu menshoná di a surpasá mil mion di dòler. Danki na su produkto di make up KKW Beauty i su marka di paña SKIMS, su partisipashon den e reality Show “Keeping Up With The Kardashian”, su propio app i kolekshon di sticker a hasi ku awe por konsiderá Kim un bionario segun e revista Forbes. Den luna di oktober ultimo ainda tabata kalkula su fortuna na 780 mion.
This content is exclusive for members
Register or login to unlock this article
Sosial
Apertura temporada di Karnaval di Kòrsou 2023 dia 7 di Janüari 2023
WILLEMSTAD – 6 di Dezèmber 2022 – Durante un enkuentro ku prensa, Fundashon Desaroyo Karnaval Kòrsou (FDKK) a presenta nan magno evento di Apertura di temporada di Karnaval 2023, kual ta programá pa djasabra 7 di janüari 2023.
FDKK ta planiando un apertura di temporada, kual lo ta un espektakulo ku Kòrsou ahinda no a yega di konose. Un konsepto nobo, karnavalesko, kolorido i úniko, kaminda lo resaltá e aspekto ku tin den kayanan di Otrobanda durante marcha di Nos Karnaval.
Curaçao Festival Center lo wòrdu transforma
Sosial
Valerie van Heydoorn ta klá pa representá Kòrsou na Guatemala
Willemstad – Queen Making Queens Organization huntu ku Valerie van Heydoorn ta klá pa representá Kòrsou riba esenario international.
Ougùstùs último Valerie van Heydoorn a gana e título máksimo di e sertámen Miss Teenage Globe Curacao i a risibí inmediato e título di Miss Teen Grand Curacao 2022 i lo representá Kòrsou di 7 pa 12 di desèmber próksimo riba esenario international na Guatemala.
Durante e siman na Guatemala, Valerie lo mester kumplí ku seshon di fotografia ofisial i tambe diferente aktividat ku tur e kantidatanan di diferente pais di kual nos sa sigur ku Valerie i Kòrsou ta bai resalta!
E anochi final lo ta 12 desèmber 2022 i por sigui esaki via plataformanan sosial di Miss Teen Grand Universo.
Na e momentu aki ta tumando luga e último preparashonan pa asina nos representante ta bon prepará pa mustra universo kompleto ku Kòrsou tin hopi talento i sigur den e mundu di beyesa.
Hinter e tim di QMQ organization ta hopi orguyoso di nos Valerie van Heydoorn, no unikamente pa su beyesa eksterno pero tambe su beyesa interno i su forma profeshional di komunika i koutiva.
Pueblo di Kòrsou ta keda kordialmente invitá pa sigui tur paso di nos Valerie van Heydoorn via su página di Facebook i instagram. Tambe pa like, comment i share pa asina sostene Valerie.
Sosial
Karnaval di Kòrsou 2023 dediká na Sr. Thomas “Boy” Martina i Komishon Karnaval Wishi i Marchena
WILLEMSTAD – Fundashon Desaroyo Karnaval Kòrsou (FDKK) resientemente a presentá nan intenshon nan pa ku Karnaval di Kòrsou 2023, a duna informashon tokante di evento di Apertura di temporada i awor tin e honor di por anunsio na ken karnaval 2023 lo wòrdu dediká.
Por medio di esaki, FDDK ta anunsio ku Karnaval di Kòrsou 2023 ta gradisí primeramente e
Daily Nobo
Na Barcelona: 28 pasahero indokumenta a bula for di un avion i trata na kore bai
Ayera mardugá: Bus karga ku migrantenan ilegal a yega na kas di Kamala Harris
Agentenan federal na Alemania: A desmantela red di ekstremista ku tabatin planeá pa ataka parlamento
E lo tin di remplasá Yadier Molina: Cards a firma Wilson Contreras.. …5 aña pa $ 87.500.000…
Hansi Flick lo keda ku e selekshon di Alemania
Analista di ADC a haña retiro al instante pa fayonan garafal
Jandino Asporaat a bishitá gobernador Lucille George-Wout
Dependensia di gobiernu ta haña ku Selikor no a kumpli ku eksigensia
Lus bèrdè pa konstrukshon di Majestic Apartments & Hotel den kurason di Punda
INVESTIGASHON DI SOAB PA SERVISIO A PRESTA NA SERVISIO DI IMPUESTO
Trending
-
Lokal2 days ago
Analista di ADC a haña retiro al instante pa fayonan garafal
-
Lokal6 days ago
Jandino Asporaat a bishitá gobernador Lucille George-Wout
-
Lokal4 days ago
Dependensia di gobiernu ta haña ku Selikor no a kumpli ku eksigensia
-
Lokal6 days ago
Lus bèrdè pa konstrukshon di Majestic Apartments & Hotel den kurason di Punda
-
Lokal3 days ago
INVESTIGASHON DI SOAB PA SERVISIO A PRESTA NA SERVISIO DI IMPUESTO
-
Lokal6 days ago
HÓBENNAN ‘SOCIAAL VORMINGS TRAJECT’ A RISIBÍ BARÈT NA KAZÈRNE DI MARINA SUFFISANT
-
Lokal4 days ago
4 AÑA KASTIGU DI PRIZON PA MICHAEL FANEYT
-
Lokal3 days ago
Minister a basha’bou riba Jardim & Bearing Point!


text:
Kralendijk – Gezaghèber Edison Rijna a menshoná djaweps durante un enkuentro ku prensa, tokante un notisia di sorpresa pe. “E siman akí nos a haña e notisia ménos agradabel ku Hulanda a disidí ku tur pais, ke men Boneiru tambe, ta haña kódigo oraño pa loke ta trata konseho di biahe. Hulanda a splika ku no ta Boneiru ta e problema sino situashon di COVID-19 na e pais mes. Ku kódigo oraño Hulanda ke deskurashá pasahero pa bini nos isla.
E notisia a sorpresá nos. Pasobra nos sa kon komersiante, empresario i trahadó den turismo ta pasando den momentonan difísil ku tiki turista biniendo Boneiru. P’esei mes Kolegio Ehekutivo a aserká Hulanda pa wak pa Boneiru haña ayudo èkstra pa sostené tur esnan ku ta bai tin ménos entrada pa motibu di e desishon pa bai kódigo oraño”, gezaghèber Edison Rijna a bisa.


text:
ORANJESTAD – Scolnan na Aruba ta keda cera te dia 31 di maart 2020. Asina minister di Enseñansa Rudy Lampe a anuncia durante un conferencia di prensa di gobierno diamars merdia. Ta bay tin excepcion pa alumnonan di eind examen. Esaki ta necesario segun e mandatario debi na e situacion cu tin rond di coronavirus. E mandatario a bisa cu ta sugeri pa cuminsa evalua forma digital pa sigui cu lesnan.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Internet
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
E internet ta un sistema di interkomunikashon mundial di redanan di kompiuter. Devisanan elektróniko den e sistema ta interkambia informashon digital uzando TCP/IP (sèt di protokol pa internet). Tin varios sirbishi den internet inkluyendo mensahe instante, karta elektróniko (email), interkambia di músika i video, wepsait i blog, ets.
Islanan ABC[editá | editá fuente]
Kòrsou tin varios kompania local di internet inkluyendo OneNet (UTS), Mio i Scarlet. Proveedó di internet na Aruba ta Setar i Digicel.


text:
KRALENDIJK- Un grupo di ranger di Bonaire Marine Park i Parke Nashonal Washington-Slagbaai, resientemente a tuma luga den un program di interkambio ku nan koleganan na Kòrsou i Hulanda.
Na Hulanda e rangersnan entre otro a bishitá Parke Nashonal Schiermonnikoog, ku ta wòrdu manehá pa e organisashon Natuurmonumenten. Aunke ku e vegetashon na Hulanda ta hopi diferente for di Boneiru, na por siña tòg kosnan ku ta útil na Boneiru tambe. Nan a bai tambe riba kaminata históriko, partisipá den treinen pa paga kandela i e tareanan normal di e rangernan na Hulanda.
Kòrsou
Na Kòrsou e rangernan a bishitá Parke Christoffel ku ta wòrdu Manehá pa Carmabi. Aki tambe nan a partisipá den kaminata, nan a subi e seru Christoffel i nan a siña mas di eliminashon di kabritu for di e parke.


text: Dialuna atardi laat a drenta informe di un accidente cu hende herida pariba di Jontai na Cumana, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Chevrolet Trax no a regula su velocidad ni a mantene distancia a bay dal tras di un Toyota Vitz para na e cruzada pa subi caminda. E impacto tabata fuerte y e chauffeur di e Vitz a reaulta herida. Na yegada di e ambulans nan a atende e victima y a transporte pa hospital.


text:
Rosario2019 Beach Tennis Femenino
Duo di beach tennis femenino ta hopi contento di por representa Aruba
Duo di beach tennis femenino ta hopi contento di por representa Aruba den e Weganan di Playa Rosario 2019
E atletanan di beach tennis Maud Celaire y Dominque Hopman ta super contento cu e oportunidad unico cu a presenta di por representa Aruba den e prome Weganan di Playa na Rosario, Argentina. Ambos atleta a entrena duro y a yega di representa Aruba caba den e torneo Panamericano teni na Aruba mes. Tambe nan a bay Moscu, Rusia pa e Team World Championship y ta contento di por participa na weganan grandi asina. Desde augustus nan a hunga na Hulanda hunto y asina a start e entrenamentonan hunto. Tambe a bishita Puerto Rico pa realisa un campo di entrenamento. Tanto Maud y Dominique lo haci nan maximo esfuerso pa logra un resultado digno pa Aruba na Rosario.
Hopi exito Maud y Dominique.


text:
KRALENDIJK – Fundashon Mariadal ta informá pueblo di Boneiru ku su entrada prinsipal lo bai ta ofisialmente aksesibel for di djabièrnè 25 di òktober parti atardi.
Djabièrnè 25 di òktober e Bali di resepshon ku aktualmente ta situá na e entrada temporal, lo regresá bek na e entrada prinsipal. E mudansa aki lo tuma lugá durante oranan di mainta. Den ora nan di atardi e poliklinika tambe lo muda pa su alokashon nobo den Fundashon Mariadal. Despues ku e mudansa aki tuma lugá, e entrada temporal lo no ta aksesibel mas. Ta pidi publiko pa tene kuenta ku esaki.
Fundashon Mariadal ta pidi su diskulpa pa e inkumbinensia ku esaki por trese kuné.


text:
E tabatin apenas algun ora pa completa e pintura di Cas Ecury pa e ceremonia di develacion di e 103 cas commemorativo di KLM, pero e reto no a kita Elvis Tromp (59) for di su concentracion.
Ni cu tur e invitadonan rond di dje, combersando, haciendo pregunta a stroba e pintor den su meta, esta percura cu tin un pintura cla, pa regala Director di KLM un recuerdo pa un momento special, pa Aruba y pa KLM.
Y esnan cu conoce Elvis sa cu esaki ta e forma di traha di e pintor Arubiano, cu tin un portofolio amplio di pinturanan remarkable, mayoria di nan un refleho di paisahe y arquitectura Arubiano. Pero kizas locual ta yamativo ta cu Elvis ta un controlado di belasting den su trabou diario, aunke cu nunca tabata su intencion pa bira un specialista den belasting.
El contrario, e intencion di Tromp tabata pa studia informatica, combina cu estudio di arte. Pero, e bida tabatin otro plan p’e.
Elvis semper tabata sa cu su pasion ta den pinta. Su tata tabata traha verf di cas y tabata trece resto di verf su cas, unda su yiu homber tabatin bista riba nan riba tur e colonan, e mesclanan for di tempo cu e por corda, cu a permiti e mucha pa experimenta.
“Mi a cuminza pinta cu potlood, pero mi a cuminza usa verf ora mi tabatin siete aña,” Elvis a conta. Pakico e sa e edad ey asina cla ta danki na bisiñanan cu tabatin cuadranan di dje warda for di tempo cu e tabatin e edad ey. “Mi sa sigur en todo caso cu pa e edad ey ya mi tabata usa verf.”
Tabata su tata, un sculptor cu a stimula e creatividad di Elvis cu a cuminza bende su arte for di jong. El a bende su prome pintura tempo cu e tabatin 10 aña. “E tabata un Alto Vista. E verf no tabata ni seco, pero asina mes mi a bend’e.” Elvis mes a determina su prijs. “E tabata un prijs hopi abou. Pero difunto Julie Oduber tabata bende mi cuadranan y un di su asistentenan a bisa cu un coleccionista na Hulanda tabatin 14 pintura di mi.” Elvis no tabatin ni 15 aña.
E intencion di Elvis tabata pa spaar placa pa por a bay studia na Hulanda asina cu el a caba Colegio Arubano. Tabata su prima, kende a bin cu un carta traha caba, djis pa Elvis a firma, pa un vacatura den Gobierno. “Mi a yen’e cu e intencion cu mi ta bay traha temporario, pa despues bay studia.” Elvis a logra haya e trabou y mesora el a sigui cursonan.
Y den tres aña el a bira adjunct comies, cu normalmente ta tuma ambtenaarnan mucho mas tempo pa logra. “Tur dia despues di trabou mi tabata studia y asina mi a crece. Pa e ora ey, mi a cumpra auto y mara na otro gasto, cu a haci dificil pa bay di Aruba.” Pero asina mes Elvis a keda cu e ambicion pa sigui studia y a haya e oportunidad pa sigui un curso interno pa controlador cu Departamento di Impuesto a organisa na Universidad di Aruba, unda a busca docentenan di Hulanda. Y den e dos añanan, Elvis a specialisa den control di papel di belasting y otro area.
Como cu Elvis a studia na Aruba mes, e no a realisa su ambicion pa bay un academia di arte na Hulanda. “Pero hopi hende a bisa mi cu kizas ta bon cu mi no a bay, pasobra den un academia nan por pusha un studiante den un direccion specifico. Esey a permiti mi desaroya mi mesun tecnica.”
Si. Elvis Tromp ta autodidactico ora ta trata di su arte y su ambicion tabata pa bira un bon pintor. E mes mester a siña sum es tecnicanan cu lo por a bay mucho mas lihe si el a studia arte. Pero ta su disciplina tabata push’e pa siña tur, apesar cu e mes no tabata gusta por ehempel e tecnica impasto, cu tin hopi textura y for di e verf ta bay pa e creacion.
Elvis mes tabata gusta pinta fini mesora. “Pero despues di a practica hopi, mi a ripara cu mi a gara e tecnica y mi a gust’e. Y despues bo ta realisa cu impresionistanan tabata pinta asina ey, hopi tempo pasa caba. Pues, mi a realisa cu ma descubri algo pa mi, cu tabata existi pa hopi tempo caba.” Y e momento cu Elvis a realisa esey, ta ora cu su mesun pinturanan a haci’e corda e trabou di Impresionistanan cu na prome instante, no tabata di su gusto, pasobra e tabata gusta arte realistico.”
E bida di Elvis ta marca pa dos extremo, un trabou cu ta hopi rigido y su arte, cu ta e mes ta determina su limite. “Kizas esey ta locual ta tene mi den balans,” Elvis a comenta. “Mi a hinca hopi tempo den arte pa compensa mi trabou cu ta afecta hende.” Su speranza ta cu un dia e lo por dedica su mes completamente na su arte, unda e por afecta hende manera e kier. Mientrastanto e por conta cu un famia cu ta sostene su pasion. Su casa y yiunan sa cu den e oranan despues di trabou, Elvis ta den su studio ta pinta. Den fin di siman, e ta dedica oranan pa traha rond di cas, pero semper tin oranan reserva pa pintamento.
E trayectoria di Elvis, for di e hoben cu a siña su mes pinta, pa un di e pintornan impresionista mas aprecia na Aruba, ta sigui. Su vision pa e bida despues di pensioen for di servicio publico ta uno dedica na su arte.. Y manera cu el a pinta pa e evento di KLM, realidad ta cu Elvis Tromp unicamente lo sigui habri su halanan artistico mas ainda.


text:
Departamento di Aduana ta informa cu su oficinanan lo ta cera riba diahuebs 26 di mei y diabierna 27 di mei 2022 en conexion cu Dia di Ascencion y ATV dag obligatorio di gobierno. Tur servicio pa clientenan y publico en general lo reanuda riba dialuna 30 di mei desde 7.30 or di mainta.
Departamento di Aduana seccion Aerocargo kier a recorda su clientenan:
- Pa manda e peticionnan pa ricibi servicio di Aduana na tempo pa evita cualkier inconveniencia cu por surgi.
- Ta conseha clientenan pa tene na cuenta carga cu ta rekeri un permiso di importacion manera remedi, berdura, pisca etc., pa percura pa e permiso ta regla.
- Pa articulo di importacion temporal (tijdelijk invoer) mester obtene un permiso pa e importacion. Mester entrega e peticion na tempo na e departamento Tecnico (Afdeling Techniek) di Aduana. Na momento cu e permiso pa importacion temporal ta regla, mester entrega e dicho permiso hunto cu e declaracion di importacion.
- Aduana lo atende y entrega solamente carga cu ta cay den categoria di urgencia manera carga frieuw, flor bibo, y remedi.
Nos ta pidi tur cliente pa tene cuenta cu e anuncio aki.
Staf y Personal di Departamento di Aduana ta desea tur cliente, partners y pueblo di Aruba un feliz Dia di Ascencion.


text:
Simultaneamente cu e reunion pa atende presupuesto 2023 di pais Aruba a continua diahuebs mainta, den sala di corte e requisitoir den e caso Avestrus contra primordialmente Benny Sevinger tabata wordo lesa. Tur loke a keda presenta ta duna nos un bista riba un situacion hopi grave y di condena. Tin algun cos cu pa basta tempo ta conoci pero awe ora ta scucha tur cos, un tras di otro bo ta keda asombra con tin hende ainda por cana cabes na laira y sin ningun tipo di berguensa.
Pesey mes Partido MEP a percura pa fortifica e parti di integridad den gobernacion. A concentra pa establece principionan di integridad, transparencia y bon gobernacion como fundeshi di gobernacion pa asina salvaguardia un nivel halto di calidad di gobernacion. Pa logra esaki ta atende cu e factornan cu ta stroba pa tin integridad den gobernacion y ta tuma e accionnan necesario. Pasobra pa democracia por funciona den forma optimal ta necesario y importante pa tin un sistema di “checks and balances” cu ta funciona bon y ta preveni of en todo caso limita grandemente e probabilidad cu gobernantenan ta tuma decisionnan descabeya of iresponsabel cu no ta na interes general di nos pueblo. Algo cu sigur AVP nunca a percura pe. Muestra di e casonan cu tin andando contra nan integrantenan.
Loke mi por a scucha di e requisitoir sigur a subraya e lema di e ex-minister y actual parlamentario Benny Sevinger, esta I DON’T GIVE A DAMN! Diferente remarke di Fiscal cu nos por a scuch’e bisa den sala di corte:
- fiscal ta haya Benny Sevinger entre otro culpabel di soborno, mal uzo di funcion, labamento di placa, falsificacion;
- Friends and Family di Benny Sevinger y partido AVP a bira stinkend rijk sin tin cu haci algo pe. Pa Fiscal no tin duda cu Benny Sevinger a faborece su amigonan;
- Amigonan cu ta keda paga full salario pa luna pa traha 3 ora pa siman;
- Benny a laga su amigonan bende su firma pa miyones di florin;
- Amigo di Sevinger y partido AVP ta pidi tereno sin cumpli cu ningun rekisito y condicion y ta haya esaki super liher y segun proceso preferencial, mientras pueblo tin añanan ta warda sin a haya un contesta. Ta bon pa pueblo tuma bon nota amigonan di Sevinger y di partido AVP tabata haya miles di tereno sin presenta plan, sin garantia di banco/muestra di financiamento, sin bouwtekening y abo cu ta pidi 300-400 m2 ta warda pa añanan largo y hera si no por cumpli cu 1 di e condicionnan bo no ta hay’e tampoco;
- Benny a ricibi hopi “regalo” pa fabornan;
- Y asina por sigui menciona.
Un berguensa pa scucha con un representante di pueblo por a faya pueblo barbaramente asina y horta of laga horta su pais di e magnitud aki. Un tristesa di marca mayor. Caso Avestruz sigur ta muestra di un otro resultado di e tremendo scol di corupcion di Partido AVP y Mike Eman. Pasobra un cos ta sigur, ta imposibel e no tabata sa kico tur tabata pasa bou su nanishi. Ta fiesta tabatin cu permiso, ontheffing, tereno, opties y tambe na companianan estatal. Pero cu orguyo Mike Eman a encabesa tur esaki y crea e MEGA debe pa nos tur paga.


text:
Diahuebs ultimo Ministerio Publico a traves di fiscalnan Rethmeier y Van Erp a lesa e requisitoir den corte dilanti hues den presencia di e acusadonan. Ta trata di un total di 12 acusado pero di cual e “inner circle” di Benny y AVP ta un man di hende cu a facilita e corupcion considera esun di mas grandi den historia di Aruba. Nunca antes a pasa den un mandatario nan cabes den e ultimo 50 añanan pa masacra y horta Aruba na e manera aki y enrikece un grupo di amigo.
Con Benny Sevinger a set up esaki?
Benny Sevinger a cuminsa na pone su (3) best friends den su bureau. Freddy Every kende ta Presidente di Fundacion Curason Berde esta e Fundacion di campaña di Benny unda miyones a drenta como “Chief of Staff” esta e hefe di su Bureau. Benny a aloca Abbath un experto y ex hefe di DIP kende tin su propio kantoor priva y cu por scribi consehonan su mes rapido pa Benny riba tereno den Management Team di DIP. Pues Abbath ta tuma decision na DIP y ta traha alabes den bureau di Benny. Benny a duna su “best friend” di infancia comerciante Susebeek trabou den su propio bureau como un ful time job esta 40 ora pa siman pero di acuerdo cu propio declaracion di Susebeek ta 3 ora pa siman e ta yega kantoor. Benny a faborece Leoncita Arends di canal 90 “Dj y Lootjies verkooper” manera fiscal a describie den e requisitoir, dunando Leoncita terenonan comercial di pueblo pa Leoncita bende y gana masha hopi placa. Esaki como pago pa Leoncita sigui grita henter dia 8 aña largo na canal 90 lastrando hopi famia pa asina despista henter pueblo di nan actonan coruptivo cu tabata tumando luga y asina tene e “haragan” Leoncita contento.
Fiscal a desmantela e banda criminal cu hopi prueba:
Fiscal pa casi 4 ora den corte a sinta repasa henter e investigacion y asina a desmantela e banda criminal di AVP cu masha hopi prueba manera nan ta bisa na Hulandes cu feitelijke bevindingen”. Asina Fiscal a confronta Benny “himself” cu un pago di un fiesta pa su propio yiu den Holiday Inn unda Lowenstijn di Holiday Inn a paga $8000 na bebida pa e fiesta aki. Tambe fiscal a prueba con Benny a ricibi regaldo di su “best friend” y empleado di bureau Susebeek. Durante investigacion nan a confronta Benny cu un pago haci na Fantastic Gardens di Afl. 25.201,64 pa hardin di su propio cas. Benny a reacciona bisando “Ik heb dit zelf bij Fantasic Garden contant betaald”. Despues nan a confronta Benny cu cheques (transferencia) di Pats Development NV cu ta un compania di Susebeek cu a paga e suma aki na Fantastic Gardens. Benny a bira bleek y a cambia ful su declaracion. Aki Benny a inventa e storia cu e no ta corda mucho bon pero el a duna Susebeek e Afl. 25.201,64 mil florin cash pa Susebeek bay page pe y posiblemente Susebeek lo a page for di su compania. Asina por a gara Benny ta gaña diferente biaha y no por a saca su curpa. Investigacion a comproba cu Susebeek a paga Afl. 72.489,16 mil florin pa hasi Benny su cas bunita incluyendo compra di un ekipo di gym di Afl.23.000,-. Tambe Susebeek a paga ful un cura di cas cu el a paga pa Benny na balor di Afl.22.000,-. Fiscal den su requisitoir a pone hopi cla den e “hallazgo” aki cu “ Verdachten Sevinger en Susebeek zitten hier te liegen”. Pues nan no por a saca nan curpa afo.
Leoncita “bisami” hacimi miyonario
Leoncita Arends di Canal 90 tabatin un rol central. Leoncita tabata grita na radio 8 aña largo cu busje komt zo pa asina burla di hendenan y famianan cu ta sostene MEP. Habri microfono di canal 90 pa avepistanan lastra hende tur dia. Asina a hunga e wega 8 aña largo pa despista pueblo mientras ora e sera e microfono di canal 90 Leoncia tabata manera diablo den paña tabata horta tereno di pais Aruba. Cu cooperacion di Benny tabata haya tereno comercial y bendenan mesora sin mester soda. Leoncita a cobra Afl.750.000 na bentanan di tereno. Fiscal a prueba esaki hasta con e transferencianan a core por ehempel riba cuenta di banco na Miami.
Susebeek amigo di Benny a ricibi 6 cancha di futbol na tereno?
Susebeek amigo y empleado den bureau di Benny a ricibi total 15.141m2 na tereno comercial na “prime locations”, 1.829m2 na tereno pa traha 3 cas na Esmeralda (Noord), y alabes 11.000m2 di huurgrond na Jaburibari banda di finca di Henny Eman pa un total di 28.000m2 meter di tereno cual ta igual cu 6 cancha di futbol. Pa pueblo por imagina e grandura imagina veldnan di futbol di Stadion Frans Figaroa, Stadion GPT Dakota, RCA, Nacional,Estrella, Bubali hunto. Pues un total di 6 veld di futbol na tereno pa un solo amigo unda masha hopi placa a core y Benny a ricibi masha hopi regaldo a cambio. Esaki ta pa pueblo cuminsa compronde un tiki di e caso di mas grandi den historia con AVP y su politiconan a “horta” tereno di pueblo y bira miyonario riba lomba di pueblo sin traha. Just firmando documento y cobrando miyones. Mike Eman echt nunca tabata sa NADA NADA? Padrastro di Gerlien Croes ta ruman di Susebeek. Gerlien nunca tabata sa NADA NADA? A otro pero con ese hueso! Nunca pero nunca mas por duna AVP un voto di confiansa.


text:
KRALENDIJK – Fundashon Nos Kier Boneiru Bek I e pueblo Boneriano ta felisitá e pueblo di Sint Eustatius pa su viktoria abrumador riba 21 òktober 2020, re-afirmando e liderazgo di PLP komo nan legítimo representashon demokrátiko legal. E pueblo di Statia a demonstrá ku e viktoria aki ku nunka nan a aseptá e traishon I violashon di nan derecho sagrado demokrátiko I a manda un mensahe kla pa Den Haag. Na Febrüari 2018 e Gobièrnu Hulandes liderá pa nan Sekretario di Estado, ex-militar, kolonèl Knops a deroka e mesun gobièrnu ku e mesun lidernan, pa medio di un akshon no-demokratiko, abuso di poder, un gòlpi di estado.
Un momento históriko di viktoria pa e pueblo Statiano, fuerte I determiná, derotando kolonialismo Hulandes di siglo 21. Un rechaso resonante kontra gobernashon-kolonial-Hulandes, hopi fuerte, hopi kla, reklamando bek I restorando nan gobièrnu ku nan mes a elegí na mart 2015. Re-asegurando ku ta pueblo ta esun ku ta huzga I disidí, kua gobièrnu nan ta deseá. Esaki ta sirbi komo un mensahe di kurashi I speransa pa tur e otro islanan Antiano, spesialmente esnan outónomo mas grandi, Kòrsou, Aruba I St Maarten, ku na e momento aki ta bou di preshon di e gobièrnu Hulandes, usando e krísis di Covid pa blackmail nan, fòrsando nan pa sede nan outonomia pa un fiansa kontra kondishonnan inapropiá. Statia a lanta bek I ta surgi grandemente komo un nashon un pueblo ku dignidat, ku kier disidi nan mes riba nan mes isla, pa determiná nan mes destino, I kier protehá nan derecho sagrado fundamental di demokrasia, derecho di outo-determinashon I propio-gobernashon.
Miéntras ku e gobièrnu di Statia tabata tratando pa honra I respetá e bos I desishon demokrátiko di nan pueblo pa rekobrá bek nan outonomia, e gobièrnu Hulandes , inisialmente minister Plasterk I despues sekretario-di-estado Knops tabata ninga e pueblo I gobièrnu di Statia e derechonan fundamental aki.
Durante tur e tempu aki, kaminda e gobièrnu Hulandes, abusando di poder, ku leinan inhustu, kometiendo krímen kontra humanidat, kontra e pueblo di Statia, kasi tur e liderazgo Antiano I gobièrnunan I partido polítikonan, no a hasi nada, pa kondena e gobièrnu Hulandes o sostené I protehá Statia su kousa hustu, nan lucha pa Hulanda respetá nan derechonan inalienabel. NKBB tabata un di e úniko aliansanan di Statia ku a lanta para kontra Hulanda, I alsa vos, bringa bek, frontalmente kontra gobièrnu Hulandes pa motibu di nan akshonnan no-demokratiko abusivo kontra di e pueblo Statiano. Huntu den aliansa ku e liderazgo di e gobièrnu di Sint Eustatius, NKBB a embarká riba e trayektoria pa rekobrá bek nan outonomia, direkshon di Nashonnan Uni su headquarters I komunidat internashonal pa konsientisá I mas tokante e aneksashon ilegal di Bonaire I Sint Eustatius riba 10-10-10. Despues ku e gobièrnu Hulandes a deroká ilegalmente e gobièrnu legítimo di Sint Eustatius, NKBB huntu ku un representante di e gobièrnu di Statia a hasi un otro avanse históriko na April 2018, pa reuní ofisialmente ku e headquarters di Caricom na Guyana, I denunsia e akshonnan ilegal di gobièrnu Hulandes, I logra ku e “white paper” di gobièrnu di Statia wòrdu entrega ofisialmente I repartí bou di tur miembronan di Caricom. Esaki ta pa di promé biaha ku e liderzago-di-Caricom a wòrdu ofisialmente informá I a komprondé kiko a pasa ku e islanan Antiano despues di e desmantelashon di Antia Hulandes na 10-10-10.
Awe nos ta mira bek riba e resiente batayanan históriko pa derechonan di e pueblo di Statia, pero mas importante awor ta e pueblo Statiano su akshon heroiko ku a disidí pa pone e mesun lidernan di gobièrnu ku kurashi, bek na e frente di nan lucha, pa sigui bringa pa nan, moviendo dilanti aspirando nan legítimo derechonan di outo-determinashon I derechonan humano.
James Finies, Presidente Nos Ke Boneiru Bek
OPEN LETTER CONGRATULATING THE STATIA PEOPLES AND PLP AS THE LEGITIMATE DEMOCRATIC GOVERNMENT OF SINT EUSTATIUS
KRALENDIJK – Foundation Nos Kier Boneiru Bek and the Bonaire peoples congratulates the peoples of Statia with their overwhelming victory on October 21,2020, re-affirming the PLP leadership as their legitimate legal democratic representation. The Statia peoples showed with this win that they never accepted the betrayal and violation of their sacred democratic rights and send a clear message to The Hague.
In February 2018 the Dutch government leaded by their military-poised state-secretary colonel Knops deposed the same government with the same leaders, through an un-democratic act, abuse of power, an coup d’etat.
A historical moment of victory to the Statia peoples, strong and determined, defeating Dutch 21st century colonialism. A resounding rejection against Dutch-colonial-rule, very loud, very clear, claiming back and restoring their government they have elected themselves in March 2015. Reassuring that the peoples are the ones that has to judge and decide, which government they wish. This serves as a message of courage and hope to all other Antillean islands, especially the autonomous bigger islands Curacao, Aruba and Sint Maarten, that are at the moment under duress of the Dutch government, using the Covid-crisis to blackmail them, forcing them to cede their autonomy for an loan with improper conditions. Statia has risen again and standing tall as a nation of people with dignity, that want to decide themselves on their own island, to determine themselves their own destiny, and wants to protect their inalienable fundamental right to democracy, right to self-determination and self-governance.
As Statia government was seeking to honor and respect their peoples democratic choice and voice to regain their autonomy back, the Dutch government , initially Minister Plasterk and thereafter State-secretary Knops were denying these fundamental rights to the Statia peoples and their government. During all these times, when the Dutch government abuse their power, with unjust laws and committing crimes against humanity, against Statia peoples, almost all the Antillean leadership and governments and political party’s, did nothing, to condemn the Dutch government or support and protect the Statia just cause, their struggle to have Holland respect their inalienable rights. Nos Ke Boneiru Bek was one of Statia only alliances that stood up, speak out, fight back the Dutch government frontally on their un-democratic abusive actions against the Statia peoples. Together in alliance with the leadership of Statia government Nos Ke Boneiru Bek, embarked on the trajectory to regain back their autonomy, towards the United Nations Headquarters and the International community, raising awareness and more on the illegal annexation of Bonaire and Statia on 10-10-10. After the Dutch government illegally deposed the legitimate government, Nos Ke Boneiru Bek together with representative of the Statia peoples government made another historical breakthrough in April 2018 to meet officially with the Caricom headquarters secretariat in Guyana, and denounce the Dutch government illegal actions, and have the Statia government “white paper” officially handed over and disseminated among all the Caricom members. This was the first time the Caricom-leadership was officially informed and understood what happened with the Antillean islands after the dissolution of the Netherlands Antilles on 10-10-10.
Today we are looking back on these recent historical battles for the rights of the Statian peoples, but more important now is the Statian peoples heroic action that decided to put their same courageous government leaders back at front of their struggle to continue fighting for them, moving forward seeking their rightful self-determination and human rights.
James Finies, President Foundation Nos Kier Bonieru Bek


text:
Diasabra 19 di november venidero AMA ta organisando e di cuatro edicion di e “Caribbean Healthcare Symposium”. CHS ta e simposio unda tur persona cu interes den e sector di salubridad riba e islanan Hulandes Caribense por bini hunto. E tema di CHS e aña aki ta “Cuido di adultonan mayor riba e islanan”. Adultonan mayor ta hopi biaha lubida, pero ta alabes un parti sumamente importante pa e sociedad. Recientemente tabata tin diferente casnan di cuido riba e islanan den noticia pa motibo di situacionnan deplorabel y scarcedad financiero cu e
consecuencia por ehempel di insuficiente cuminda pa e residentenan. ” E edicionnan anterior di CHS a resulta den contribucionnan valioso den e discusion tocante e diferente obstaculonan cu tin den e sector di salubridad riba e islanan. E aña aki conhuntamente cu e participantenan di CHS nos lo kier discuti solucionnan pa e problemanan actual den e cuido di adultonan mayor riba e islanan”, Louisa Kluijver (presidente di e comision organisando CHS) ta trece padilanti.
E programa di e aña aki ta uno hopi diverso, unda oradornan cu diferente background y funcion ta bini hunto. E prome orador di e simposio Desiree Helder (hoofd afdeling Sociaal-demografische statistieken van CBS Aruba) lo bay elabora riba e posicion
social-economico di e adultonan mayor na Aruba. E siguiente oradornan Nienke Smits (specialista ouderengeneeskunte) conhuntamente cu Remo Kock (algemeen directeur S.A.B.A)
lo bay elabora riba e situacion actual den e cuido di adultonan mayor na Aruba. Como conclusion Audrey van Schaik (psychiater y bestuurder di GGZ Rivierduinen) lo bay elabora riba
e cuido pa adultonan mayor na Boneiro.
E interaccion cu e publico riba e islanan e ultimo dos añanan a percura cu e aña aki atrobe nos lo organisa e simposio den un forma virtual. Por supuesto lo tin espacio pa haci pregunta y tin
interaccion “real-time” cu e oradornan despues di cada presentacion. Esaki tambe lo ta posibel durante e breakout sessions cu lo tuma lugar despues di e parti plenario. Durante e breakout sessions nos lo trata diferente tema den cuido di adultonan mayor y e participantenan lo haya e oportunidad pa bay den discusion cu e oradornan di e breakout session. E simposio lo conclui cu un debate, unda cu miembronan di e panel di debate y publico lo por participa.
E meta di e simposio ta pa duna un contribucion positivo na e calidad di cuido pa adultonan mayor riba e islanan. CHS ta pa tur hende cu interes den sector di salubridad riba e islanan
Hulandes Caribense. Nos ta puntra un contribucion modera pa e participacion na e simposio y miembronan di AMA lo haya un tarifa reduci. E simposio ta acredita pa tur participante cu un
registracion di BIG. Nos ta warda bo na nos di 4 edicion di e Caribbean Healthcare Symposium diasabra 19 di november 2022. Por registra via www.medikoantiano.com/chs2022-info. Pa mas
informacion of cualkier pregunta por tuma contacto via info@medikoantiano.com of Contactpersoon:
Aveline Figaroa, bestuurslid Events AMA
Bestuur.events@medikoantiano.com
+31 6 53962215


text:
Oranjestad – Diahuebs atardi a tuma lugar e apertura oficial di e preclearance Mericano na General Aviation.
Presente na e gran ocasion aki tabata Premier Eman, Minister Otmar Oduber y Minister Mike de Meza, kendenan a wordo acompaña pa ehecutivonan di CBP (Customs and Border Protection), di General Aviation, di AAA y demas invitadonan.
Minister Otmar Oduber a indica cu e preclearance aki a hopi importante pa Aruba, pasobra e ta crea oportunidadnan nobo pa nos turismo, e ta crea posibilidadnan di desaroya mercadonan cu ya caba ta haci uso di dje, particularmente Venezuela, pero tambe ta habri oportunidadnan y mercadonan nobo cu por wordo acerca.
E mandatario a mustra hopi orguyoso ora el a menciona cu Aruba ta e promer pais den Caribe cu ta haya e preclearance Mericano pa e parti di avionnan priva. E ta haya esaki algo sumamente importante. “Esaki naturalmente no a bin sin mas, mi tin cu felicita Sr. (Claudio) Stamper cu Universal Aviation como tambe Weather cu ta e dos companianan cu tin inversion akinan. Nan a pone e infrastructura completo”.
For di 2012 tabata aproba pa e facilidad aki bin den funcion y durante biahe di Minister Otmar Oduber pa Washington aña pasa durante un conversacion na State Department hunto cu Dylan De Francisci (CBP Director of Preclearance Operations) a logra pusha esaki pa por fin por a cuminsa e operacionnan. “Mi ta sumamente contento cu nos por a logra esaki pasobra manera ma bisa e ta crea oportunidadnan nobo pa Aruba”.
Mirando e oportunidadnan nobo aki, Minister a menciona cu e cliente mas grandi di General Aviation na e momentonan aki ta esun di Venezuela, e ta sigur cu e mercado aki lo bira mas grandi. No solamente nan lo bin pa e preclearance, nan lo keda algun dia Aruba promer cu nan sigui pa Merca of vice versa. Den e cuadro aki e ta di opinion cu ATA mester probecha di e oportunidad aki di por atrae personanan cu ta willing pa bin pasa un par di dia na Aruba y despues na Merca mirando e servicio adicional aki.
Minister Otmar Oduber ta sinti su mes sumamente orguyoso pasobra a pesar cu ya caba nos tabatin preclearance na Aruba, tabata un trabou hopi grandi di convence Washington pa mas pronto cu ta posibel hinca e parti nobo den operacion. E ta considera cu e preclearance nobo aki ta trece beneficionan pa Aruba. Ademas di a estrecha e relacionnan cu CBP conta cu e servicio adicional aki ta duna nos destinacion e oportunidad di sigui crece y atrae mas avionnan , esaki ta duna nos isla un ‘edge’ riba nos competencia, e ta duna e calidad cu nos ta buscando, pasobra mas aerolinea lo ta interesa di tin mas posibilidad, mas ora mas slotnan na Aruba pa por bin cu nan avionnan for di diferente partinan y di e forma aki por drenta Merca tambe.
“Definitivamente e ta un momento hopi special y cu mi ta sigur cu e ta un base pa por sigui crece riba dje”, Minister Otmar Oduber a finaliza bisando.


text:
WILLEMSTAD – E conocido ex activista y revolucionario di Corsou Stanley Brown diaranson a bay sosega na edad di 84 aña. Segun famianan, e tabatin problema cu curazon, a surfi un atake di curason, y tabata durante di un operacion cu a sigui, a resulta cu e no a sobrevivi e operacion. E ta mas conoci pa su envolvimento den e marcha di 30 di mei 1969, hunto cu otro sindicalista Wilson ‘Papa’ Godett, unda cu Corsou a pasa den momento dificil. E tabata miembro di Staten pa partido Frente Obrero na aña 1969, y riba lista na aña '69,'83, '85. Despues semper e la keda cu un voz importante na Corsou. E ta laga atras su casa Annemarie Braafheid, ex prome finalista di Miss Universo y su yiunan morocho Stanley y Clayton Brown, ambos comerciantenan conoci y exitoso na Aruba. Noticiacla ta manda palabra di pesame na rumanan Brown, e señora y demas famia. Cu Stanley sosega na paz.
WILLEMSTAD – Despues di a landa algo mas di 13 ora den laman entre Bonaire y Corsou, e landado di Aruba Deaxo Croes a logra su meta di completa e ruta aki di mas of menos 53 km pa e hazaña titula ‘Crossing for Prevention’. E la drenta awa 2 minuut pasa di 3 or di awe marduga, y tabata programa pa yega Corsou den careda di 3’or di atardi. Pero tabatin un retraso ‘chikito’, y asina mes e la mustra perseverancia increibel, bringando tur posibel obstaculo y finalmente cumpli cu su meta. Entre esnan sperando e na costa di Corsou, tabata su mama Tita Iglesias y tata Robertico Croes. Keda pendiente pa mas informacion na caminda.
WILLEMSTAD - Ofisina di Turismo di Kòrsou (CTB) ta raportá ku Kòrsou a risibí un total di 400.576 turista di estadia durante e promé 10 lunanan di aña 2022 kual ta un kantidat di 19.586 turista di estadia adishonal kompará ku e mesun periodo na 2019. Na 2019 e kantidat registrá durante e mesun periodo tabata 380.990. E rekuperashon di e prestashon promé ku pandemia ta kontinuá sigun nos ta yegando fin di aña. Faltando solamente 2 luna pa 2022 terminá, CTB ta proyektá ku gran satisfakshon ku Kòrsou lo alkansá un kantidat rèkòrt di turista di estadia si e situashonnan aktual permanesé. Sifranan ku CTB a raportá anteriormente tabata un kantidat di 467.538 na 2015 i 463.684 na 2019. NOTA: Texto ta scirbi den Papiamento fonetico di Corsou.
WILLEMSTAD - Corsou tin basta dia pasando den yobidanan fuerte. Esaki a trese inundashon den vários parti prinsipalmente riba kaminda públiko. No ta algu nobo ku e infrastruktura di kareteranan na vários parti ta laga hopi di deseá. Aparte di e infrastruktura di kayanan, no tin mantenshon di roinan. E kombinashon aki ta pone ku kayanan ta yena ku awa inmensamente. Huntu ku esei den e último simannan e estado di nos kareteranan a bai hopi atras. Tin buraku tur kaminda. Outomobilistanan ta sufri i ta sakando basta sèn konstantemente na tayer nobo. Den e último dianan, EXTRA a kompilá algun imágen kaminda por tuma nota kon kayanan i te asta kas ta yena ku awa i tambe e situashon di burakunan den kaya. Awaseru lo sigui kai den e próksimo dianan, i ta pió so e situashon ta sigui bira.NOTA: Texto ta scirbi den Papiamento fonetico di Corsou.
WILLEMSTAD - E avion die eksplorashon sin tripulashon, osea e drone MQ-9 Reaper ta keda desplegabel te 1 di yüli otro aña, desde Aeropuerto Hato na Kòrsou. Esaki ta sosedé pa prepará personal di Forsanan Aéreo pa tareanan aun mas pisá i operashonnan ekstenso. Sekretario di Estado Christophe van der Maat durante un bishita na Region Karibe Hulandes a duna esaki di konosé.
WILLEMSTAD - Durante un ceremonia cortico militar, 'Compagnie in de West rotashon 40' awe a pasa su tareanan pa e siguiente unidat, rotashon 41. Mediante e tradishonal asina yama 'peddeloverdracht' – pasa over e rema, e Komandante nobo Kapitan Martijn Huis in 't Veld a relevá su antesesor Mayor Rian van der Meer. Rotashon 41 ta keda 4 luna den Region Karibe. E 'compagnie' di sòldánan Alfa 'Java' no ta unu deskonosí den e region. Na 2017 tambe nan tabatin e tarea di Compagnie di ehérsito den Region Karibe. Durante esaki nan a duna asistensha na Sint Maarten promé, durante i despues di Orkan Irma.
WILLEMSTAD.- Eks direktor di Giro bank Eric Garcia (81) ku a keda kondená na 4 aña den korte di apelashon aña pasa 11 di febrüari 2021 por a bai kas ku banchi pa 6 luna largu. Hof a konfirmá e sentensia di korte di promé instansia, despues ku abogado general a hasi demanda di 5 aña pa Garcia i a pidi pe paga bèk NAf 19.192.417,-. Si e no kumpli e tin ku bai 3 aña será. Garcia a keda kondená pa malversashon komo curator, falsifikashon di dokumentonan di banko Maduro na nòmber di Banco Maracaibo N.V. i tambe labamentu di plaka. Tur esakinan den e periodo di 1 di yanüari 2010 te ku 20 di yüli 2016 na Kòrsou i tambe Estádos Unídos.